Proiect

**GUVERNUL REPUBLICII MOLDOVA**

**HOTĂRÎRE nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_**

**Chișinău**

**Cu privire la aprobarea Conceptului Sistemului informațional integrat „e-ANSA”**

În temeiul art. 2 alin. (1) din Legea nr. 71/2007 cu privire la registre (Monitorul Oficial al Republicii Moldova, 2007, nr. 70-73, art. 314), cu modificările ulterioare, al art. 22 lit. b), c) și d) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44), cu modificările ulterioare, precum și al art. 22 alin. (11) din Legea nr. 221/2007 privind activitatea sanitar-veterinară cu modificările ulterioare, Guvernul HOTĂRĂȘTE:

1. Se aprobă Conceptul Sistemului informațional integrat „e-ANSA”, conform anexei.
2. Se instituie Sistemul informațional integrat „e-ANSA”.
3. Agenția Națională pentru Siguranța Alimentelor, în calitate de posesor și deținător al Sistemului informațional integrat „e-ANSA”, asigură crearea și implementarea sistemului, precum și administrarea, mentenanța și dezvoltarea ulterioară a acestuia.
4. Hotărârea Guvernului nr. 82/2021 cu privire la unele sisteme informaționale și registre de stat ale Agenției Naționale pentru Siguranța Alimentelor se completează cu punctul 21, cu următorul cuprins:

„21. Sistemul informațional automatizat „Registrul de stat fitosanitar”, sistemul informațional automatizat „Sistemul informațional de management al laboratoarelor” și sistemul informațional automatizat „Managementul măsurilor sanitar-veterinare” constituie subsisteme informaționale din cadrul Sistemul informațional integrat „e-ANSA”, care interacționează reciproc prin intermediul serviciilor specializate.”

1. Controlul asupra executării prezentei hotărâri se pune în sarcina Agenției Naționale pentru Siguranța Alimentelor.
2. Prezenta hotărâre intră în vigoare la data publicării în Monitorul Oficial al Republicii Moldova.

PRIM-MINISTRU NATALIA GAVRILIȚA

Contrasemnează:

Viceprim-ministru

pentru digitalizare Iurie ȚURCANU

Ministrul agriculturii

și industriei alimentare Vladimir BOLEA

Anexa

la Hotărârea Guvernului nr. \_\_\_\_\_\_

din \_\_\_\_\_\_\_\_\_\_\_\_\_\_

**CONCEPTUL**

**Sistemului informațional integrat „e-ANSA”**

1. **Introducere**
	1. În conformitate cu articolul 24 din Legea nr. 306/2018 privind siguranța alimentelor, Agenția Națională pentru Siguranța Alimentelor (în continuare „ANSA”) este autoritatea publică centrală din subordinea Guvernului care implementează politica statului în domeniile atribuite în competența sa prin lege. În special, ANSA are misiunea de a asigura implementarea politicilor statului în domeniile orientate spre:
2. garantarea siguranței alimentelor și a calității produselor alimentare, inclusiv a alcoolului etilic, a producției alcoolice, produselor vitivinicole și a berii;
3. întreținerea unui sistem de măsuri publice menite să asigure sănătatea animală și protecția plantelor, inofensivitatea produselor alimentare și a materiei prime, la toate etapele lanțului alimentar – de la producerea primară, procesarea, depozitarea, transportul, comercializarea, importul și exportul acestora;
4. protecția consumatorilor în domeniul alimentar.

ANSA își realizează funcțiile prin intermediul aparatului central, subdiviziunilor sale teritoriale, posturilor de inspecție la frontieră, precum și în cooperare cu instituțiile publice în care ANSA exercită calitatea de fondator. ANSA externalizează unele din funcțiile sale către laboratoare și medici veterinari privați. Entitățile prin intermediul cărora sau în colaborare cu care sunt exercitate funcțiile ANSA pe filiera siguranței produselor de origine animală și alimentelor, utilizează, printre altele, în limita competențelor sale, următoarele resurse informaționale:

1. Sistemul informațional automatizat „Registrul de stat al animalelor” (RSA),
2. Sistemul informațional automatizat „Managementul măsurilor sanitar-veterinare strategice” (MMSV);
3. Registrul de Stat al medicamentelor de uz veterinar;
4. Sistemului informațional automatizat „Sistemul informațional de management al laboratoarelor” (LIMS);
5. Sistemul informațional automatizat „Registrul de stat fitosanitar” (RSF).

Actualmente, RSA, MMSV, RSF și LIMS nu sunt pe deplin interconectate pentru a realiza schimbul eficient de date. La fel, nu este realizată interoperabilitatea cu resurse informaționale de stat și alte sisteme informaționale externe în scopul optimizării proceselor de lucru și realizarea funcțiilor ANSA. Aceste lacune tehnologice duc la dificultatea asigurării trasabilității produselor de origine animală și non-animală, care este obligatorie pentru un management eficace în domeniul siguranței alimentelor.

Totodată, pe filiera siguranței produselor de origine animală și non-animală, ANSA îndeplinește funcții importante în domeniul monitorizării loturilor de produse alimentare importate (de origine animală și non-animală). În acest domeniu încă nu a fost implementat un sistem informațional care să susțină funcția respectivă.

ANSA s-a angajat să asigure respectarea deplină a cerințelor Uniunii Europene în domeniul sănătății animalelor și al siguranței alimentelor, inclusiv cu scopul de a asigura accesul pe piața Uniunii Europene pentru produsele moldovenești de origine animală. Unul dintre instrumentele-cheie pentru realizarea acestei conformități, în special în domeniul trasabilității animalelor și a produselor alimentare, este implementarea unui sistem informațional integrat de management al datelor în domeniul siguranței alimentelor, care să combine și să extindă funcționalitățile actuale ale sistemelor informaționale automatizate RSA, MMSV și LIMS și să implementeze modulele care actualmente lipsesc.

În conformitate cu prevederile cadrului normativ, pentru realizarea eficientă a activităților de supraveghere și control în domeniul siguranței alimentelor, dar și pentru a corespunde reglementărilor în domeniul tehnologiilor informaționale, se propune implementarea Sistemului informațional integrat „e-ANSA”, care reprezintă obiectivul principal al prezentului concept tehnic. Conceptualizarea sistemului integrat are loc în conformitate cu standardele naționale și internaționale în domeniu și implementează subsistemele informaționale relevante domeniilor de competență ale ANSA preponderent pe filiera siguranța produselor de origine animală.

Optimizarea schimbului de date între toate subcomponentele funcționale ale sistemului integrat va contribui la eliminarea problemelor de gestiune a datelor precum: introducerea multiplă, redundanța, inconsistența, calitatea proastă și lipsa datelor.

1. **Dispoziții generale**
2. **Denumirea sistemului**

Denumirea deplină a sistemului este Sistemul informațional integrat „e-ANSA” (în continuare „SII „e-ANSA””).

1. **Definiția sistemului**

SII „e-ANSA” este un sistem informațional integrat, constituit în baza unei arhitecturi multinivel, orientate spre servicii și realizarea schimbului de date atât cu resurse informaționale de stat, cât și cu sisteme informaționale externe din afara țării.

SII „e-ANSA” constituie o soluție din categoria Guvern către Guvern (G2G), Guvern către Business (G2B) și Guvern către Cetățeni (G2C), îndreptată spre eficientizarea colaborării resurselor informaționale în domeniul siguranței alimentelor, creșterii transparenței și asigurării accesului la date și servicii online pentru fermieri și întreprinderi care operează în domeniul alimentar.

SII „e-ANSA” este conceput în conformitate cu principiile comune de creare a sistemelor informaționale. Prin intermediul subsistemelor informaționale componente ale SII „e-ANSA”, care reprezintă aplicații informaționale distincte, este realizată totalitatea funcțiilor ANSA din perimetrul informatizat.

În acest sens, SII „e-ANSA” reprezintă o soluție informațională interconectată cu toate sursele de date relevante externe, care urmează să furnizeze în regim automat datele necesare pentru susținerea fluxurilor de lucru. De asemenea, SII „e-ANSA” urmează să asigure accesul public la seturi de date, pentru a fi consumate în regim automat de aplicații externe în vederea prelucrării lor și furnizării de valoare adăugată.

1. **Locul sistemului în spațiul informațional unic**

SII „e-ANSA” este parte componentă a resurselor informaționale economice. SII „e-ANSA” este integrat cu alte sisteme informaționale de stat prin intermediul platformei de interoperabilitate (MConnect), în vederea realizării atribuțiilor funcționale ale ANSA.

Datorită poziției sale în cadrul resurselor informaționale ale statului, implementarea SII „e-ANSA” va spori deschiderea informațională și transparența activităților în domeniul asigurării siguranței alimentelor prin implementarea instrumentelor digitale în domeniile vizate.

Sistemul informațional integrat „e-ANSA”

Figura 1. Locul SII „e-ANSA” în cadrul sistemelor informaționale de stat.

1. **Noțiuni principale**

În sensul prezentului Concept, sunt utilizate următoarele noțiuni:

1. *producător agroalimentar* – persoană fizică sau juridică, care practică activitate de întreprinzător în sectorul agricol (activități de producție vegetală și activități auxiliare pentru producția vegetală; activități din domeniul produselor de uz fitosanitar și al fertilizanților), domeniul producție animală [activități de producție animală (activități de creștere și reproducție a animalelor) și activități auxiliare creșterii de animale], domeniul alimentar (activități de producere și procesare a alimentelor de origine animală și non-animală), aflate în competența Agenției Naționale pentru Siguranța Alimentelor.
2. *exploatație agroalimentară* – unitatea în cadrul căreia își desfășoară activitatea producătorii agroalimentari.
3. *evenimente din viața animalului* – nașterea, mișcările animalului în interiorul țării, importul-exportul animalului, dispariția și descoperirea animalului, sacrificarea și moartea animalului;
4. *trasabilitatea animalului* - capacitatea de a urmări un animal sau un grup de animale în toate etapele vieții sale, locația și mișcările unui animal, starea de sănătate a acestuia (inclusiv istoricul vaccinărilor și testării bolilor) și capacitatea de a accesa istoricul altor animale cu care a intrat în contact în timpul ciclului său de viață.
5. **Destinația sistemului**

SII „e-ANSA” reprezintă un sistem informațional destinat gestiunii datelor aferente domeniului de siguranță a alimentelor pentru informatizarea proceselor de trasabilitate a întregului lanț valoric al produselor alimentare după principiul „de la fermă la furculiță”.

Implementarea SII „e-ANSA” urmează să aducă beneficii și impact imediat pentru ANSA, producători agroalimentari, laboratoare externe de examinare a probelor, veterinari privați și cetățenilor prin asigurarea accesului centralizat la date și servicii electronice necesare desfășurării proceselor de business specifice activității acestora. Implementarea SII „e-ANSA” va contribui la optimizarea proceselor de lucru prin digitizarea proceselor de lucru, eliminarea inconsistențelor și a introducerii repetate a datelor. Astfel, SII „e-ANSA” va permite sporirea transparenței datelor în domeniile de competență ale ANSA, va standardiza procesele de business și documentele aferente acestora, va reduce timpul de interacțiune cu potențialii utilizatori de date, va asigura mecanisme eficiente de transparentizare a rezultatelor activității economice a subiecților implicați în procesul de producție alimentară.

SII „e-ANSA” va realiza schimbul de date cu alte sisteme informaționale prin intermediul platformei de interoperabilitate (MConnect).

De asemenea, SII „e-ANSA” urmează să genereze seturi de date (statistici agregate, indicatori de performanță, etc.), care vor fi publicate periodic în cadrul portalului guvernamental unic de date deschise (www.date.gov.md), precum și vor face obiectul schimbului de date cu alte sisteme informaționale prin intermediul platformei de interoperabilitate (MConnect).

1. **Scopul SII „e-ANSA”**

Scopul SII „e-ANSA” constă în asigurarea ANSA cu o soluție informatică performantă (scalabilă, configurabilă și compatibilă cu ulterioare dezvoltări și integrări), destinată implementării Sistemului informatic integrat în domeniile din competența ANSA conform prevederilor legislației în vigoare a Republicii Moldova și Uniunii Europene, care să asigure funcționalități de realizare a supravegherii și controlului în domeniile de competență ale ANSA.

1. **Obiectivele SII „e-ANSA”**

Reieșind din cadrul normativ existent și necesitățile obiective ale actorilor implicați în utilizarea SII „e-ANSA”, sunt delimitate următoarele obiective ce urmează a fi atinse în urma implementării SII „e-ANSA”:

1. digitalizarea și standardizarea proceselor de business, a documentelor, a datelor aferente acțiunilor entităților cu acces autorizat la SII „e-ANSA”;
2. eliminarea redundanței în gestiunea datelor prin asigurarea interoperabilității, atât între subsistemele SII „e-ANSA”, cât și între SII „e-ANSA” și sisteme informaționale externe;
3. reducerea costurilor operaționale, sporirea calității mijloacelor de comunicare prin elaborarea unei soluții comune, care poate fi ușor întreținută și extinsă cu funcționalități noi;
4. asigurarea scalabilității prin implementarea unei soluții informatice configurabile, permițând o operare fără probleme, actualizări viitoare și integrări cu sisteme informaționale externe;
5. sporirea transparenței activității și asigurarea accesului la date și servicii electronice pentru toți actorii implicați în procesele de business relevante ale SII „e-ANSA”;
6. asigurarea trasabilității produselor și materiilor prime de origine animală și non-animală, în contextul asigurării siguranței alimentelor;
7. modernizarea proceselor de management al riscului prin implementarea mecanismelor eficiente de supraveghere și control pentru prevenirea îmbolnăvirii și urmărirea bolilor identificate până la sursa lor;
8. implementarea mecanismelor de avertizare timpurie, gestionarea situațiilor de urgență în cazul apariției unui focar de boala și notificarea bolilor animalelor către organizațiile internaționale;
9. implementarea mecanismelor de evaluare a stării de sănătate a populației animale și evaluarea eficacității intervențiilor de sănătate animală;
10. formarea unei baze de cunoștințe, cum ar fi performanța animalelor, cele mai bune practici de producție și cele mai bune strategii de creștere;
11. facilitarea certificării comerciale și a accesului producătorilor agroalimentari la piețe cu standarde ridicate de siguranță și calitate a produselor alimentare;
12. reducerea timpului de răspuns și furnizarea informațiilor necesare procesului decizional legat de sporirea productivității, asigurarea sănătății animalelor și creșterea calității produselor alimentare;

Informatizarea proceselor în domeniul siguranței alimentelor vor diminua efortul și cheltuielile efectuate în implementarea cadrului legal existent al Republicii Moldova și vor asigura implementarea unei abordări moderne și aliniate la standardele naționale și internaționale în domeniu.

1. **Principiile de bază ale SII „e-ANSA”**

Întru asigurarea obiectivelor înaintate soluției informatice, la proiectarea, realizarea și implementarea SII „e-ANSA” trebuie să se țină cont de următoarele principii generale:

1. *principiul legalității*, care presupune crearea și exploatarea sistemului informațional în conformitate cu legislația națională în vigoare și a standardelor internaționale recunoscute în domeniu;
2. *principiul divizării arhitecturii pe nivele*, care constă în proiectarea independentă a subsistemelor SII „e-ANSA” în conformitate cu standardele de interfață dintre nivele;
3. *principiul arhitecturii bazate pe servicii (SOA)*, care constă în distribuirea funcționalității aplicației în unități mai mici, distincte, numite „servicii”, care pot fi distribuite într-o rețea și pot fi utilizate împreună, pentru a crea aplicații destinate implementării funcțiilor de business ale sistemului informațional;
4. *principiul securității prin design*, care presupune proiectarea SII „e-ANSA” în cunoștință de cauză cu privire la riscurile de securitate a informației ce pot afecta buna funcționare a sistemului informațional. Cerințele legale aplicabile pentru implementarea mecanismelor de asigurare a securității informației trebuie considerate la etapa de proiectare a SII „e-ANSA” și implementate la etapa de dezvoltare. SII „e-ANSA” va asigura accesarea controlată, transparentă și responsabilă a datelor;
5. *principiul integrității, plenitudinii și veridicității datelor*, care presupune implementarea mecanismelor care permit păstrarea conținutului și interpretarea univocă a datelor în condițiile unor influențe accidentale și eliminării fenomenelor de denaturare sau lichidare accidentală a acestora, furnizarea unui volum de date suficient executării funcțiilor de business al sistemului informatic și asigurarea unui grad înalt de corespundere a datelor cu starea reală a obiectelor pe care le reprezintă și care fac parte din SII „e-ANSA”;
6. *principiul dezvoltării progresive*, care stipulează posibilitatea lărgirii și completării sistemului informatic cu noi funcții sau îmbunătățirea celor existente în conformitate cu avansarea tehnologiilor informaționale;
7. *principiul scalabilității*, care presupune asigurarea unei performanțe constante a soluției informatice la creșterea volumului de date și a solicitării sistemului informatic;
8. *principiul datelor sigure*, care stipulează introducerea datelor în sistem doar prin canalele autorizate și autentificate;
9. *principiul simplității și comodității utilizării*, care presupune proiectarea și realizarea tuturor aplicațiilor, mijloacelor tehnice și de program accesibile utilizatorilor Sistemului, bazate pe principii exclusiv vizuale, ergonomice și logice de concepție;
10. *principiul securității informaționale*, care presupune asigurarea nivelului integrității, exclusivității, accesibilității și eficienței protecției datelor împotriva pierderii, alterării, denaturării, deteriorării, modificării, accesului și utilizării neautorizate. Securitatea SII „e-ANSA” presupune rezistența la atacuri, protecția integrității informației și pregătirea pentru lucru atât a sistemului, cât și a datelor lui;
11. *principiul unității spațiului informațional*, care prevede utilizarea unui sistem unic de clasificatoare, formate de date, protocoale de interacțiune informațională, standarde, documente normative și metodice interdependente;
12. *principiul controlului*, care prevede totalitatea măsurilor organizatorice și tehnice de program, ce asigură calitatea înaltă a resursei informaționale formate, fiabilitatea păstrării acesteia și corectitudinea utilizării în conformitate cu legislația în vigoare;
13. *principiul auditului sistemului*, care presupune înregistrarea informației despre schimbările ce au loc, pentru a face posibilă reconstituirea istoriei unui obiect sau a stării lui la o etapă anterioară;
14. *principiul accesibilității informației cu caracter public*, care presupune implementarea procedurilor de asigurare a accesului solicitanților la informația cu caracter public furnizată de soluția informatică;
15. *principiul trasabilității*, care presupune implementarea procedurilor de înregistrare a tuturor acțiunilor asupra obiectelor informaționale ale SII „e-ANSA” și asigurarea capacității de a depista și a urmări anumite produse alimentare, hrană pentru animale sau un animal de la care se obțin produse alimentare pe parcursul tuturor etapelor de producție, prelucrare și distribuție.

În particular, pentru arhitectura sistemului informatic, se insistă asupra respectării următoarelor principii primordiale:

1. implementarea unei soluții client-server „Web based” cu acces autorizat la interfață și date;
2. asigurarea unei securități adecvate a sistemului informatic pentru a proteja datele și subsistemele componente împotriva utilizării lor neautorizate sau a divulgării datelor sensibile;
3. recunoașterea datelor ca patrimoniu și gestionarea lor adecvată;
4. dezvoltarea și implementarea componentelor funcționale ale sistemului informațional, oferind posibilitatea reutilizării lor pentru alte procese sau în perspectiva asigurării posibilității de dezvoltare a noilor funcționalități;
5. valorificarea capabilității Cloud-urilor de reziliență în fața dezastrelor, asigurarea continuității funcționării și scalabilității în momentele de încărcătură mare.
6. **Sarcinile principale ale SII „e-ANSA”**

Implementarea SII „e-ANSA” urmează să furnizeze către ANSA un instrumentar eficient de implementare a funcției regulatorii, de supraveghere și control în domeniile sale de competență, în special – în cel al siguranței alimentelor. Printre sarcinile principale înaintate către SII „e-ANSA” se menționează următoarele:

1. furnizarea datelor despre exploatații (inclusiv cele privind transportul sau ținerea temporară a animalelor), deținătorii și proprietarii de animale;
2. furnizarea datelor despre animale și evenimentele aferente acestora (mișcările dintr-o exploatație în alta, schimbarea proprietarilor, vaccinările și prelevarea probelor pentru analize de laborator etc.), precum și despre gestiunea dispozitivelor pentru identificarea animalelor;
3. furnizarea unui mecanism eficient de urmărire a produselor de origine animală și non-animală, de-a lungul lanțului de producere, inclusiv identificarea, urmărirea și retragerea alimentelor (și furajelor) nesigure, în orice etapă a lanțului de producție și distribuție alimentară;
4. implementarea fluxurilor de lucru digitale pentru asigurarea și impulsionarea schimbului electronic de date între părți terțe, în cazul solicitării serviciilor aferente înregistrării, trasabilității animalelor, precum și la prelevarea analizelor de laborator;
5. furnizarea unui mecanism unic de gestiune a măsurilor sanitar-veterinare prin elaborarea și punerea în aplicare a Programului anual al acțiunilor strategice privind supravegherea sanitar-veterinară și combaterea bolilor specifice animalelor și zoonozelor;
6. înregistrarea datelor specifice probelor de laborator (categorie, tip, informații despre prelevare etc.) și furnizarea datelor despre testele și rezultatele pentru probele intrate în laborator;
7. furnizarea unui mecanism eficient de evaluare a stării de sănătate a populației animale, avertizare timpurie și gestionare a situațiilor de urgență în cazul apariției unui focar de boală;
8. furnizarea operativă a datelor necesare procesului decizional pentru prevenirea, eradicarea sau controlul bolilor;
9. furnizarea datelor despre nivelurile de referință ale performanței animalelor și ale măsurilor diverșilor indicatori obiectivi de performanță a animalelor;
10. furnizarea suportului analitic de procesare a datelor, analiză a riscurilor și elaborare a prognozelor în domeniile de competență ale ANSA, precum și obținerea informației necesare pentru elaborarea politicilor de dezvoltare durabilă a sectorului agroalimentar;
11. furnizarea către cetățeni și mediul de afaceri a extraselor depersonalizate din registrele gestionate de ANSA și a rapoartelor/statisticelor cu caracter public aferente activității ANSA;
12. implementarea inițiativelor de e-guvernare în Republica Moldova prin integrarea SII „e-ANSA” cu sistemele informaționale partajate: platforma tehnologică guvernamentală comună (MCloud), platforma de interoperabilitate (MConnect), serviciul electronic guvernamental de autentificare și control al accesului (MPass), serviciul electronic guvernamental integrat de semnătură electronică (MSign), serviciul electronic guvernamental de jurnalizare (MLog), serviciul guvernamental de plăți electronice (MPay), serviciul guvernamental de notificare electronică (MNotify), Sistemul informațional automatizat „Registrul împuternicirilor de reprezentare în baza semnăturii electronice (MPower)”, portalul guvernamental al cetățeanului (MCabinet), portalul guvernamental al antreprenorului, portalul serviciilor publice ([www.servicii.gov.md](http://www.servicii.gov.md)), portalul guvernamental unic de date deschise ([www.date.gov.md](http://www.date.gov.md));
13. asigurarea schimbului reciproc de date cu alte resurse informaționale de stat prin intermediul platformei de interoperabilitate MConnect;
14. respectarea prevederilor legislației privind protecția datelor cu caracter personal.
15. **Spațiul juridic-normativ**
16. Procesele de creare, implementare și exploatare a SII „e-ANSA” trebuie să fie conforme actelor normative în vigoare privind activitatea în domeniile de competență ale ANSA și dezvoltarea soluțiilor informatice destinate autorităților publice ale Republicii Moldova.
17. Actele normativ-juridice care reglementează procesele de business ale SII „e-ANSA”:
18. Legea zootehniei nr. 412/1999;
19. Legea nr. 231/2006 privind identificarea și înregistrarea animalelor;
20. Legea nr. 221/2007 privind activitatea sanitar-veterinară;
21. Legea nr. 228/2010 cu privire la protecția plantelor și la carantina fitosanitară;
22. Legea nr. 131/2012 privind controlul de stat asupra activității de întreprinzător;
23. Legea nr. 172/2014 privind aprobarea Nomenclaturii combinate a mărfurilor;
24. Legea nr. 93/2017 cu privire la statistica oficială;
25. Legea nr. 306/2018 privind siguranța alimentelor;
26. Hotărârea Guvernului nr. 1093/2007 pentru aprobarea Regulamentului privind procedurile și documentele aferente Sistemului de Identificare și Trasabilitate a Animalelor;
27. Hotărârea Guvernului nr. 1243/2007 cu privire la aprobarea Normei sanitar-veterinare privind controalele sanitare veterinare aplicabile comerțului cu animale și produse de origine animală;
28. Hotărârea Guvernului nr. 1530/2007 cu privire la aprobarea Normei sanitar-veterinare privind stabilirea criteriilor pentru programele de eradicare și control al unor boli la animale;
29. Hotărârea Guvernului nr. 1007/2008 cu privire la aprobarea unor norme sanitar-veterinare;
30. Hotărârea Guvernului nr. 239/2009 cu privire la aprobarea Normei sanitar-veterinare privind condițiile de sănătate a animalelor și produselor de acvacultură și măsurile de prevenire și combatere a anumitor boli la animalele acvatice;
31. Hotărârea Guvernului nr. 507/2012 pentru aprobarea unor norme privind identificarea și trasabilitatea animalelor;
32. Hotărârea Guvernului nr. 1150/2017 cu privire la aprobarea Strategiei în domeniul siguranței alimentelor pentru anii 2018-2022;
33. Hotărârea Guvernului nr. 600/2018 cu privire la organizarea și funcționarea Agenției Naționale pentru Siguranța Alimentelor;
34. Hotărârea Guvernului nr. 90/2019 cu privire la aprobarea Metodologiei de calculare a tarifelor la serviciile prestate de Agenția Națională pentru Siguranța Alimentelor, precum și a Nomenclatorului serviciilor prestate de Agenția Națională pentru Siguranța Alimentelor și a tarifelor la acestea;
35. Ordinul comun nr. 74/2014 cu privire la aprobarea Normei sanitar-veterinare privind specificațiile tehnice ale mijloacelor de identificare a animalelor din Republica Moldova;
36. Ordinul directorului Biroului Național de Statistică nr. 28/2019 cu privire la aprobarea Clasificatorului Activităților din Economia Moldovei.
37. Actele normative care reglementează tehnologia informației și comunicației din Republica Moldova aplicabile SII „e-ANSA” sunt:
38. Legea nr. 91/2014 privind semnătura electronică și documentul electronic;
39. Legea nr. 142/2018 cu privire la schimbul de date și interoperabilitate;
40. Hotărârea Guvernului nr. 710/2011 cu privire la aprobarea Programului strategic de modernizare tehnologică a guvernării (e-Transformare);
41. Hotărârea Guvernului nr. 329/2012 cu privire la Serviciul Electronic Guvernamental de Plăți Electronice (MPay);
42. Hotărârea Guvernului nr. 330/2012 cu privire la crearea și administrarea portalului guvernamental unic al serviciilor publice;
43. Hotărârea Guvernului nr. 656/2012 cu privire la aprobarea Programului privind Cadrul de Interoperabilitate;
44. Hotărârea Guvernului nr. 1090/2013 privind serviciul electronic guvernamental de autentificare și control al accesului (MPass);
45. Hotărârea Guvernului nr. 1096/2013 privind aprobarea Planului de acțiuni pe anul 2014 pentru implementarea Programului strategic de modernizare tehnologică a guvernării (e-Transformare).
46. Hotărârea Guvernului nr. 128/2014 privind platforma tehnologică guvernamentală comună (MCloud);
47. Hotărârea Guvernului nr. 405/2014 privind serviciul electronic guvernamental integrat de semnătură electronică (MSign);
48. Hotărârea Guvernului nr. 701/2014 cu privire la aprobarea Metodologiei publicării datelor guvernamentale deschise;
49. Hotărârea Guvernului nr. 708/2014 privind serviciul electronic guvernamental de jurnalizare (MLog); Hotărârea Guvernului nr. 201/2017 privind aprobarea Cerințelor minime obligatorii de securitate cibernetică;
50. Hotărârea Guvernului nr. 1141/2017 pentru aprobarea Regulamentului privind modalitatea de aplicare a semnăturii electronice pe documentele electronice de către funcționarii persoanelor juridice de drept public în cadrul circulației electronice ale acestora;
51. Hotărârea Guvernului nr. 414/2018 cu privire la măsurile de consolidare a centrelor de date în sectorul public și de raționalizare a administrării sistemelor informaționale de stat;
52. Hotărârea Guvernului nr. 211/2019 privind platforma de interoperabilitate (MConnect);
53. Hotărârea Guvernului nr. 375/2020 pentru aprobarea Conceptului Sistemului informațional automatizat „Registrul împuternicirilor de reprezentare în baza semnăturii electronice” (MPower) și a Regulamentului privind modul de ținere a Registrului împuternicirilor de reprezentare în baza semnăturii electronice;
54. Hotărârea Guvernului nr. 376/2020 pentru aprobarea Conceptului serviciului guvernamental de notificare electronică (MNotify) și a Regulamentului privind modul de funcționare și utilizare a serviciului guvernamental de notificare electronică (MNotify);
55. Hotărârea Guvernului nr. 412/2020 pentru aprobarea Regulamentului privind utilizarea, administrarea și dezvoltarea Portalului guvernamental al antreprenorului.
56. SII „e-ANSA” trebuie să respecte următoarele acte normative, care reglementează lansarea și exploatarea sistemelor informaționale:
57. Legea nr. 982/2000 privind accesul la informație;
58. Legea nr. 1069/2000 cu privire la informatică;
59. Legea nr. 467/2003 cu privire la informatizare și la resursele informaționale de stat;
60. Legea nr. 71/2007 cu privire la registre;
61. Legea nr. 241/2007 cu privire la comunicațiile electronice;
62. Legea nr. 133/2011 privind protecția datelor cu caracter personal;
63. Hotărârea Guvernului nr. 840/2004 cu privire la crearea Sistemului de telecomunicații al autorităților administrației publice;
64. Hotărârea Guvernului nr. 1032/2006 cu privire la aprobarea Concepției sistemului informațional automatizat „Registrul resurselor și sistemelor informaționale de stat”;
65. Hotărârea Guvernului nr. 1123/2010 privind aprobarea Cerințelor față de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal.
66. SII „e-ANSA” trebuie să fie proiectat, dezvoltat și implementat în conformitate cu următoarele reglementări și recomandări naționale și internaționale, metodologii și recomandări legate de sectorul TIC:
67. Dezvoltarea sistemelor multifuncționale integrate de înregistrare a animalelor, Organizația Națiunilor Unite pentru Alimentație și Agricultură, Roma, 2016, <http://www.fao.org/3/a-i5702e.pdf>;
68. Ordinul ministrului dezvoltării informaționale nr. 78/2006 cu privire la aprobarea reglementării tehnice „Procesele ciclului de viață al software-ului” RT 38370656 - 002:2006;
69. SM ISO/CEI/IEEE 15288:2015 Ingineria sistemelor și software-ului. Procesele ciclului de viață al sistemului;
70. Michael O. LEAVITT, Ben SHNEIDERMAN, Research-Based Web Design & Usability Guidelines, U.S. Government Printing Office, <https://www.usability.gov/sites/default/files/documents/guidelines_book.pdf>;
71. Interfața cu utilizatorul trebuie să fie conformă cel puțin cu nivelul AA din Ghidul „Web Content Accessibility Guidelines 2.1”, <https://www.w3.org/TR/WCAG21/>;
72. Recomandările World Wide Web Consortium (W3C) (http://www.w3c.org) privind calitatea conținutului paginilor Web, posibilitățile vizualizării corecte a informației, folosind exploratoare Internet larg utilizate, și compatibilitatea cu diferite platforme informatice;
73. Recomandările W3C (<http://validator.w3.org>) privind testarea paginilor Web. Toate paginile Web generate de SII „e-ANSA” se vor testa în conformitate cu aceste recomandări.
74. **Spațiul funcțional al SII „e-ANSA”**
75. **Funcționalitățile de bază**

Sarcinile realizate de SII „e-ANSA” sunt grupate pe arii funcționale, după cum urmează:

1. gestiunea producătorilor și exploatațiilor;
2. identificarea, înregistrarea și trasabilitatea animalelor;
3. managementul măsurilor sanitar-veterinare;
4. managementul activității laboratoarelor;
5. înregistrarea și diseminarea alertelor;
6. gestiunea și trasabilitatea loturilor de produse alimentare;
7. monitorizarea și controlul produselor la import;
8. performanța animalelor și culturilor vegetale;
9. ținerea evidenței medicamentelor de uz veterinar înregistrate, conform prevederilor legale, pentru producere, comercializare, utilizare în practica veterinară, import şi export.

SII „e-ANSA” implementează următoarele funcții de baza:

1. automatizarea proceselor de activitate ale ANSA și tranziția la fluxuri de lucru exclusiv digitale;
2. asigurarea transparenței activității și accesului la date și servicii electronice pentru toți actorii implicați în procesele de business ale SII „e-ANSA”;
3. asigurarea supravegherii, controlului și managementului riscului în domeniile de competență ale ANSA;
4. asigurarea administrării în condiții optime a SII „e-ANSA”.
5. **Contururile funcționale ale SII „e-ANSA”**

SII „e-ANSA” constă dintr-un set de subsisteme informaționale, care interacționează reciproc prin intermediul serviciilor specializate, după cum urmează:

1. *subsistemul informațional „Portalul public ANSA”* - reprezintă un subsistem informațional care furnizează funcționalitățile cu acces extern către utilizatorii anonimi sau autentificați prin intermediul serviciului de platformă MPass. Prin intermediul Portalului public, ANSA asigură accesul la datele cu caracter public, aferente activității sale, precum și prestează servicii electronice cetățenilor, producătorilor agroalimentari, laboratoarelor și veterinarilor privați. Această componentă funcțională a SII „e-ANSA” furnizează următoarele funcționalități:
2. accesul utilizatorilor anonimi la informația cu caracter public: profilul animalului și date despre evenimentele de trasabilitate ale acestora, documente eliberate de ANSA referitor la înregistrarea animalelor și evenimentele de trasabilitate a animalelor, rapoarte, statistici, indicatori de performanță, documente regulatorii privind activitatea ANSA etc.;
3. accesul utilizatorilor autentificați (veterinari, proprietari/deținători de animale) să vizualizeze date despre animalele înregistrate și evenimentele de trasabilitate ale acestora;
4. accesul la cabinetul online pentru solicitarea serviciilor electronice prestate de ANSA (actualizarea profilului exploatației, înregistrarea animalelor, activități în legătură cu măsurile sanitar-veterinare, investigații de laborator, notificare boli, eliberare acte permisive etc.);
5. sistem de gestiune a conținutului Portalului public, prin intermediul căruia este administrată structura, aspectul și conținutul Portalului public ANSA;
6. *subsistemul informațional „Producători și exploatații agroalimentare”* - reprezintă un subsistem informațional care furnizează funcționalitățile pentru utilizatorii autentificați ai SII „e-ANSA”. Această componentă oferă funcționalitățile necesare pentru gestiunea datelor despre producători și exploatații, inclusiv evidența documentelor necesare în procesul de înregistrare/actualizare. Această componentă funcțională a SII „e-ANSA” furnizează următoarele funcționalități:
7. depunerea solicitării de înregistrare a producătorilor și exploatațiilor agroalimentare;
8. înregistrarea producătorilor și exploatațiilor agroalimentare;
9. *subsistemul informațional automatizat „Registrul de stat al animalelor” (RSA)* - reprezintă un subsistem informațional care furnizează funcționalitățile pentru utilizatorii autentificați ai SII „e-ANSA”. Această componentă a SII „e-ANSA” furnizează funcționalități pentru înregistrarea și gestiunea sistematizată a datelor privind animalele identificate în exploatații, evenimentele care au loc în legătură cu animalele (inclusiv exportul și importul), deținătorii de animale, precum și documentele și mijloacele de identificare a animalelor. Această componentă funcțională a SII „e-ANSA” furnizează următoarele funcționalități:
10. asigurarea procesului de identificare și înregistrare a animalelor;
11. actualizarea datelor despre animale;
12. evidența mișcării animalelor, inclusiv importul și exportul lor și alte evenimente din ciclul de viată al animalelor, precum: dispariția și regăsirea animalelor; sacrificarea și moartea animalelor;
13. evidența documentelor utilizate în ciclul de viață al animalelor (pașapoarte pentru bovine, cereri de identificare, mișcare, declarare eveniment);
14. evidența mijloacelor de identificare a animalelor (eliberate, utilizate, rebutate, pierdute, defectate);
15. *subsistemul informațional automatizat „Registrul de stat fitosanitar” (RSF)* - reprezintă un subsistem informațional care furnizează funcționalitățile pentru utilizatorii autentificați ai SII „e-ANSA”. Această componentă a SII „e-ANSA” furnizează funcționalități pentru înregistrarea și gestiunea sistematizată a datelor privind trasabilitatea produselor supuse controlului fitosanitar (plante, produse vegetale și alte bunuri conexe, ambalajul din lemn) și trasabilitatea produselor de uz fitosanitar și a fertilizanților. Această componenta funcțională a SII „e-ANSA” furnizează următoarele funcționalități:
16. asigurarea procesului de identificare și înregistrare a produselor supuse controlului fitosanitar și a produselor de uz fitosanitar și a fertilizanților;
17. actualizarea datelor despre produsele supuse controlului fitosanitar și a produselor de uz fitosanitar și a fertilizanților;
18. evidența culturilor agricole și soiurilor agricole cultivate, inclusiv asigurarea trasabilității produselor agricole în contextul asigurării siguranței alimentelor;
19. evidența documentelor utilizate în procesul de cultivare, export sau import a produselor vegetale (certificate fitosanitare, pașapoarte fitosanitare);
20. *subsistemul informațional automatizat „Managementul măsurilor sanitar-veterinare” (MMSV)* - reprezintă un subsistem informațional care furnizează funcționalitățile pentru utilizatorii autentificați ai SII „e-ANSA”. MMSV oferă instrumente pentru elaborarea, înregistrarea și monitorizarea executării Programului anual al acțiunilor strategice de supraveghere, profilaxie și combatere a bolilor la animale, de prevenire a transmiterii bolilor de la animale la om și de protecție a mediului (în continuare – Program anual al acțiunilor strategice), elaborat și aprobat de către ANSA, în vederea generării datelor necesare pentru managementul supravegherii sanitar-veterinare. Această componentă funcțională a SII „e-ANSA” furnizează următoarele funcționalități:
21. elaborarea și aprobarea Programului anual al acțiunilor strategice, planurilor elaborate de către subdiviziunile teritoriale ale ANSA și masurilor sanitar-veterinare ad-hoc;
22. gestiunea produselor sanitar-veterinare, inclusiv evidența și repartizarea acestora către veterinarii privați și angajații ANSA;
23. evidența desfășurării măsurilor sanitar-veterinare, evidența deciziilor și rapoartelor privind desfășurarea măsurilor sanitar-veterinare;
24. evidența prestatorilor de servicii sanitar-veterinare, evidența operatorilor oficiului central al ANSA și ai subdiviziunilor teritoriale ale ANSA și a autorităților/entităților implicate în planificarea și realizarea măsurilor sanitar-veterinare;
25. evidența documentelor aferente proceselor de elaborare/aprobare a Programul anual al acțiunilor strategice și documentelor aferente procesului de desfășurare a măsurilor sanitar-veterinare;
26. *subsistemul informațional automatizat „Managementul laboratoarelor” (LIMS)* - reprezintă un subsistem informațional care furnizează funcționalitățile pentru utilizatorii autentificați ai SII „e-ANSA”. LIMS furnizează funcționalități pentru înregistrarea cererilor privind investigațiile de laborator și rapoartelor de încercări în urma investigațiilor de laborator asupra produselor de origine animală și vegetală pentru a asigura consultarea și obținerea informației din acesta de către ANSA și de către alte autorități publice, care implementează politicile de siguranță a alimentelor în Republica Moldova. Această componentă funcțională a SII „e-ANSA” furnizează următoarele funcționalități:
27. evidența subiecților implicați în prelevarea probelor, efectuarea testelor de laborator și înregistrarea rezultatelor;
28. evidența autorităților de supraveghere din domeniile de competență ale ANSA;
29. înregistrarea și evidența probelor sau seriilor de probe de laborator;
30. evidența buletinelor de încercări și rezultatelor testelor de laborator și a interpretărilor testelor;
31. evidența rapoartelor cu privire la activitatea din cadrul laboratoarelor;
32. evidența documentelor aferente proceselor de solicitare și realizare a investigațiilor de laborator.
33. *subsistemul informațional „Înregistrarea și diseminarea alertelor”* - reprezintă un subsistem informațional care furnizează funcționalitățile pentru utilizatorii autentificați ai SII „e-ANSA”. Această componentă funcțională oferă instrumente pentru înregistrarea și diseminarea notificărilor de alertă pentru animale, furaje și produse alimentare. Având ca scop principal controlul și prevenirea răspândirii bolilor, evitarea riscurilor în domeniul siguranței alimentelor și diminuarea consecințelor acestora pentru populație, acest subsistemul informațional face legătura între ANSA și autoritățile sanitar-veterinare, pe de o parte, și alte autorități ce au competențe în domeniul siguranței produselor de origine animală și non-animală de orice fel, pe de altă parte. Această componenta funcțională a SII „e-ANSA” furnizează următoarele funcționalități:
34. notificarea bolilor transmisibile la animale și furnizarea datelor cu privire la numărul și localizarea focarelor de boli;
35. facilitarea investigațiilor epidemiologice în cazurile de focare de boală confirmate (interogarea RSA pentru urmărirea lanțului de conexiuni între animale în baza evenimentelor de trasabilitate);
36. evaluarea riscului și coordonarea măsurilor de urgență în cazul apariției unui focar al unei boli contagioase la animale;
37. *subsistemul informațional „Gestiunea și trasabilitatea loturilor de produse alimentare”* - reprezintă un subsistem informațional care furnizează funcționalitățile pentru utilizatorii autentificați ai SII „e-ANSA”. Subsistemul informațional oferă funcționalități pentru înregistrarea loturilor de produse alimentare și evidența acestora pe lanțul de distribuție de la producător, distribuitor, până la vânzător. Astfel, va fi asigurată siguranța pentru consumatorul final, prin implementarea mecanismelor de trasabilitate pentru a determina proveniența produsului alimentar, procesul de fabricare, precum și traseul pe care acesta l-a avut înainte de a fi achiziționat de un cumpărător în interes propriu. Această componenta funcțională a SII „e-ANSA” furnizează următoarele funcționalități:
38. evidența loturilor de produse alimentare;
39. evidența mișcării loturilor de produse alimentare de la producător la vânzător, inclusiv importul și exportul lor și alte evenimente din lanțul de distribuție, precum: controlul calității, izolarea și marcarea loturilor;
40. evidența documentelor utilizate în procesul de gestiune a loturilor de produse alimentare;
41. *subsistemul informațional „Monitorizare și control la import”* – reprezintă un subsistem informațional care furnizează funcționalitățile pentru utilizatorii autentificați ai SII „e-ANSA”. Această componentă oferă funcționalitățile necesare pentru gestiunea datelor despre importatori de animale sau produse care sunt sub monitorizarea și controlul ANSA, inclusiv evidența datelor despre import și perfectarea deciziilor aferente. Această componentă funcțională a SII „e-ANSA” furnizează următoarele funcționalități:
42. înregistrarea și gestiunea sistematizată a datelor privind importatorii;
43. evidența datelor despre transportul produselor importate;
44. emiterea deciziilor asupra transportului la import;
45. *subsistemul informațional „Performanța animalelor și culturilor vegetale”* – reprezintă un subsistem informațional care furnizează funcționalitățile pentru utilizatorii autentificați ai SII „e-ANSA”. Această componentă funcțională a SII „e-ANSA” oferă instrumente pentru măsurarea obiectivă și sistematică a diverșilor indicatori ai performanței animalelor și culturilor vegetale. În baza unor indicatori de referință și a datelor colectate precum caracteristicile fizice ale animalelor și plantelor, descendența și alte evenimente relevante sunt calculate performanțele, cele mai bune practici de producție și cele mai bune strategii de creștere. Această componenta funcțională a SII „e-ANSA” furnizează următoarele funcționalități:
46. înregistrarea indicatorilor de referință utilizați la analiza performanțelor în funcție de areal geografic, producător, specie, sex etc.;
47. furnizarea informațiilor necesare pentru factorul decizional cu scopul întreprinderii măsurilor de îmbunătățire a productivității și sănătății animalelor, îmbunătățire a calității produselor lor și pentru creșterea profitului producătorilor agroalimentari;
48. formarea unei baze de date despre nivelurile de bază ale performanței animalelor și culturilor vegetale, cele mai bune practici de producție și cele mai bune strategii de creștere;
49. *subsistemul informațional „Registrul de stat al medicamentelor de uz veterinar”* – reprezintă un subsistem informațional care furnizează funcționalitățile pentru utilizatorii autentificați ai SII „e-ANSA”. Această componentă funcțională a SII „e-ANSA” oferă instrumente necesare pentru înregistrarea și gestiunea ulterioară a datelor despre medicamentele de uz veterinar permise spre producere, comercializare, utilizare în practica veterinară și import/export al acestora în Republica Moldova, conform prevederilor legale. Această componenta funcțională a SII „e-ANSA” furnizează următoarele funcționalități:
50. înscrierea medicamentelor de uz veterinar înregistrate și eliberarea certificatului de înregistrare pentru acestea;
51. reînregistrarea medicamentelor de uz veterinar;
52. publicarea datelor despre medicamentele de uz veterinar înregistrate în Republica Moldova.
53. *aplicația mobilă* – reprezintă o componentă importantă a SII „e-ANSA”, care va fi folosită de către veterinarii privați și inspectorii ANSA pentru a utiliza de la distanță funcționalități aferente identificării, înregistrării, gestiunea evenimentelor de trasabilitate a animalelor și a măsurilor sanitar veterinare;
54. *platforma de analiză date și generare rapoarte* - reprezintă o platformă software exploatată în comun de toate aplicațiile informatice ANSA pentru generarea de documente și rapoarte specifice fiecărei aplicații informatice în parte. Această platformă expune o interfața de programare a aplicațiilor (*eng. Application Programming Interface – API*), specializată tuturor componentelor funcționale ale SII „e-ANSA” pentru generarea și furnizarea tuturor rapoartelor și documentelor specifice acestora. În acest sens, este necesar de a fi implementat un depozit de date al ANSA, în baza căruia sunt furnizate mecanisme destinate desfășurării activităților de analiză complexă a informației (analiza riscurilor, analiza tactică, operațională, strategică). Această componentă a SII „e-ANSA” furnizează următoarele componente funcționale:
55. Extract Transform Load (ETL) – componentă aplicativă destinată preluării, transformării și încărcării datelor din diferite surse de date în repozitoriu de date comun al ANSA;
56. analiză și raportare – destinată efectuării analizelor operaționale și generării totalității rapoartelor și documentelor destinate activității ANSA. Această componentă conține mecanisme vizuale destinate configurării documentelor și rapoartelor generate;
57. Business Intelligence – destinată activității de planificare, prognoză și analiză a activității ANSA. Această componentă trebuie să servească în calitate de componentă-cheie a procesului de luare a deciziilor în cadrul ANSA;
58. *Platforma GIS* – destinată implementării infrastructurii de date geospațiale (configurarea și implementarea straturilor specifice ANSA) în cadrul subsistemelor informaționale ale ANSA utilizând datele vectoriale și ortofoto al Fondului național de date geospațiale. Acestă componentă urmează a fi utilizată atât prezentarea unor rapoarte (exemplu: hașurarea arealurilor cu interdicție/focarelor de maladii, prezentare inforgrafice etc.) cât și în calitate de mecanism de explorare a conținutului bazei de date a SII „e-ANSA”.
59. *subsistemul informațional „Administrare și funcționalități de sistem”* - reprezintă o componentă funcțională a SII „e-ANSA”, care furnizează funcționalitățile-cheie de sistem ale SII „e-ANSA” și implementează interacțiunea dintre toate componentele funcționale ale SII „e-ANSA”. Pentru unificarea principiilor de funcționare ale tuturor subsistemelor informaționale SII „e-ANSA”, subsistemul informațional dat oferă următoarele instrumente:
60. gestiunea și drepturile de acces la subsistemele informaționale ale SII „e-ANSA”;
61. administrarea centralizată a metadatelor necesare funcționalității subsistemelor informaționale ale SII „e-ANSA”;
62. servicii de sistem comune pentru toate subsistemele informaționale ale SII „e-ANSA” (autentificare, autorizare, jurnalizare, notificare, semnare electronică a documentelor etc.);
63. instrumentele de asigurare a continuității de funcționare sau restabilirea funcționării SII „e-ANSA”.

Astfel, subsistemul informațional „Administrare și funcționalități de sistem” va furniza mai multe API-uri pentru toate aplicațiile din perimetrul SII „e-ANSA”:

1. autentificarea utilizatorilor;
2. autorizarea utilizatorilor;
3. notificarea utilizatorilor;
4. semnarea electronică a documentelor;
5. efectuarea plăților electronice;
6. sincronizarea datelor cu sisteme informaționale terțe și jurnalizarea evenimentelor de business.

Această componentă funcțională este destinată și utilizatorilor autorizați ai SII „e-ANSA”, care au acces la următoarele funcționalități:

1. dashboard personalizat;
2. componentele funcționale la care dispun drepturi de acces conform rolurilor asociate;
3. gestiunea metadatelor comune ale subsistemelor informaționale ale SII „e-ANSA”;
4. gestiunea utilizatorilor, rolurilor și drepturilor de acces;
5. procesarea plăților electronice.

Interoperabilitatea cu sisteme informaționale terțe este implementată prin intermediul platformei de interoperabilitate (MConnect).

SII „e-ANSA” va furniza un mecanism de generare a rapoartelor predefinite și ad-hoc, capabile să asigure o analiză sau evaluare pertinentă a proceselor de implementate de sistem în domeniile de competență ale ANSA, precum și a activităților de supraveghere și control, realizate de angajații ANSA.

Sistemul de raportare al SII „e-ANSA” are următoarele categorii de rapoarte:

1. documentele specifice proceselor de business ale ANSA – șabloanele tuturor documentelor care sunt eliberate în cadrul proceselor de business ale ANSA și sunt configurabile în cadrul Platformei de analiză și generare rapoarte a SII „e-ANSA”. Astfel, la necesitate, vor putea fi configurate și adăugate documente noi, fără a opera modificări în codul-sursă al SII „e-ANSA”;
2. indicatorii de performanță – set de indicatori KPI în baza cărora este apreciat conținutul informațional curent al SII „e-ANSA”;
3. rapoartele de sistem – categorie de rapoarte destinate administratorilor de sistem, utilizate pentru aprecierea modalității de interacțiune a utilizatorilor autorizați cu subsistemele informaționale ale SII „e-ANSA”. Această categorie de rapoarte organizează și procesează detaliile evenimentelor jurnalizate în baza cărora pot fi analizate și anticipate vulnerabilitățile sistemului informațional;
4. rapoartele de performanță și analiză – categorie de rapoarte destinate rolurilor decidente (implementate prin intermediul Platformei de analiză și generare rapoarte), îndreptate spre auditul și analiza conținutului informațional al SII „e-ANSA”, precum și spre asistarea procesului de luare a deciziilor;
5. rapoartele publice – rapoartele destinate publicului larg (afișate prin intermediul Portalului public ANSA) care conțin date cu caracter public și nu conțin date personalizate. Această categorie de ieșiri furnizează, în special, valori ale indicatorilor KPI cu caracter public.

Ținând cont de principiul de asigurare a transparenței activității ANSA, toate rapoartele, statisticile și indicatorii de performanță cu caracter public, generate de platforma de analiză și generare rapoarte sunt publicate automat pe Portalul Public ANSA și portalul guvernamental unic de date deschise ([www.date.gov.md](http://www.date.gov.md)).

1. **Interfața utilizator și actorii SII „e-ANSA”**

SII „e-ANSA” va oferi o interfață ergonomică, intuitivă și accesibilă tuturor tipurilor de utilizatori prin intermediul unui explorator Web. Interfața utilizator a SII „e-ANSA” va poseda un design grafic, echilibrat, distinct și adaptabil pentru totalitatea dispozitivelor utilizate.

Utilizatorii SII „e-ANSA” sunt divizați în următoarele categorii:

1. *utilizatori interni* – care vor utiliza funcționalitățile SII „e-ANSA” în scopurile prevăzute de prezentul concept. Nivelul de acces al utilizatorilor este unul diferențiat, în funcție de rolurile și drepturile de acces, atribuțiile și responsabilitățile în procesul de colectare, transformare, vizualizare și descărcare a datelor aferente și se configurează de către administratorul tehnic al SII „e-ANSA”;
2. *utilizatori externi* – orice persoană fizică sau juridică care accesează datele gestionate de SII „e-ANSA”, direct sau prin intermediul serviciilor electronice furnizate de sistem.

 

Figura 2. Actorii umani care interacționează cu SII „e-ANSA”.

În funcție de drepturile și rolurile utilizatorilor, SII „e-ANSA” va furniza câteva nivele de acces la interfață și date (seturile de drepturi și roluri atribuite acestora, precum și numărul optim de grupuri de acces vor putea fi configurate de Administratorul de sistem). În cadrul SII „e-ANSA” interacționează următoarele categorii de actori umani, după cum urmează:

1. Utilizator internet – actor uman, care accesează din extern SII „e-ANSA” prin intermediul Portalului Public, în scopul explorării informației cu caracter public. Această categorie de actori are acces la următoarele funcționalități:
2. accesarea Portalului public ANSA pentru vizualizarea informațiilor publice, rapoartelor, statisticilor și KPI cu caracter public;
3. verificarea evenimentelor de trasabilitate a animalelor;
4. verificarea statutului documentelor eliberate de ANSA;
5. Utilizator autorizat SII „e-ANSA” – rol generic caracteristic tuturor utilizatorilor autentificați ai SII „e-ANSA” și care vor avea acces autorizat la funcționalitățile SII „e-ANSA” prin intermediul interfeței utilizator. Toți utilizatorii autorizați vor avea acces la următoarele funcționalități:
6. utilizarea dashboardului pentru recepționarea și accesarea notificărilor privind evenimentele de business care îl vizează;
7. formularea interogărilor de căutare în conținutul bazelor de date al SII „e-ANSA” în corespundere cu nivelul de acces atribuit;
8. executarea sarcinilor atribuite exclusiv sau generate ca urmare a fluxurilor de lucru caracteristice atribuțiilor de serviciu;
9. generarea și extragerea rapoartelor/statisticilor relevante drepturilor sale de acces la date;
10. Funcționar ANSA - actor uman, angajat al ANSA, care utilizează SII „e-ANSA” în scopul exercitării atribuțiilor de serviciu. Este o categorie de utilizatori-cheie ai SII „e-ANSA”, care sunt implicați în toate fluxurile de lucru ale SII „e-ANSA”. Actorii în cauză dispun de acces la următoarele funcționalități:
11. la toate funcționalitățile disponibile Utilizatorilor autorizați;
12. gestionarea procesului de înregistrare a producătorilor și exploatațiilor agroalimentare;
13. gestionarea procesului de înregistrare a evenimentelor de trasabilitate a animalelor;
14. monitorizarea procesului de identificare și înregistrare a animalelor și exploatațiilor de animale;
15. gestionarea procesului de mișcare a animalelor;
16. gestionarea măsurilor sanitar-veterinare;
17. gestionarea procesului de înregistrare și evidență a produselor supuse controlului fitosanitar și a utilizării produselor de uz fitosanitar și a fertilizanților;
18. gestionarea alertelor și interdicțiilor;
19. gestionarea depozitului de materiale utilizate pentru identificarea animalelor, realizarea măsurilor sanitar-veterinare și altor activități ale ANSA;
20. Inspector ANSA - actor uman, angajat al ANSA, care utilizează SII „e-ANSA” în scopul exercitării atribuțiilor de serviciu. Utilizatorii din această categorie sunt implicați în fluxurile de lucru ale SII „e-ANSA”, precum: identificarea, înregistrarea și trasabilitatea animalelor; prelevarea și înregistrarea probelor de laborator; alte procese de lucru la nivel național și local. Actorii în cauză dispun de acces la următoarele funcționalități:
21. la toate funcționalitățile disponibile Utilizatorilor autorizați;
22. dispune de acces la toate funcționalitățile disponibile Veterinarilor privați;
23. monitorizarea procesului de identificare și înregistrare a animalelor și exploatațiilor de animale;
24. monitorizarea procesului de mișcare a animalelor;
25. înregistrează agenții economici care desfășoară activitate de import sau export;
26. expediază solicitări aferente înregistrării în calitate de importator sau exportator;
27. expediază notificări aferente evenimentelor de import sau export;
28. înregistrarea probelor de laborator prelevate de la animale, plante sau produse alcoolice;
29. înregistrarea probelor de laborator prelevate conform planului de măsuri sanitar veterinare;
30. Decident ANSA - actor uman, funcționar al ANSA, cu acces deplin la conținutul informațional și avansat la funcționalitățile furnizate de SII „e-ANSA”, care dispune de rol de decident în fluxurile de lucru aferente activității ANSA și care:
31. dispune de acces la toate funcționalitățile disponibile Utilizatorilor autorizați;
32. dispune de acces la toate funcționalitățile disponibile Funcționarilor ANSA;
33. are de rol de decizie (aprobare/respingere) în fluxurilor de lucru implementate în cadrul SII „e-ANSA”;
34. este responsabil de generarea și extragerea rapoartelor/statisticilor de monitorizare a activității funcționarilor ANSA, precum și a rapoartelor de analiză și prognoză;
35. Operator laborator - actor uman, angajat al laboratorului, care utilizează SII „e-ANSA” în scopul înregistrării probelor de laborator. Acest tip de utilizatori autorizați vor avea acces la următoarele funcționalități:
36. la toate funcționalitățile disponibile Utilizatorilor autorizați;
37. înregistrarea probelor de laborator, prelevate de la animale, plante sau produse alcoolice;
38. înregistrarea probelor de laborator, prelevate conform planului de măsuri sanitar-veterinare;
39. Specialist laborator - actor uman, angajat al laboratorului, care utilizează SII „e-ANSA” în scopul înregistrării probelor de laborator. Această categorie de utilizatori autorizați vor avea acces la următoarele funcționalități:
40. la toate funcționalitățile disponibile Utilizatorilor autorizați;
41. dispune de acces la toate funcționalitățile disponibile Operatorii laborator;
42. înregistrarea rezultatelor de încercare a investigațiilor de laborator;
43. gestionarea depozitului de materiale aferente activității de laborator.
44. Decident laborator - actor uman, angajat al laboratorului, care utilizează SII „e-ANSA” și care dispun de rol de decident în fluxurile de lucru aferente activității de laborator. Această categorie de utilizatori autorizați vor avea acces la următoarele funcționalități:
45. la toate funcționalitățile disponibile Utilizatorilor autorizați;
46. are rol de decizie (aprobare/respingere) în fluxurile de lucru aferente activității de laborator implementate în cadrul SII „e-ANSA”;
47. gestionează organigrama laboratorului;
48. Producător agroalimentar - actor uman, care reprezintă producătorii agroalimentari [de exemplu: operatori din domeniul fitosanitar și al produselor de uz fitosanitar, deținători de terenuri, operatori din domeniul hranei pentru animale; operatorilor din domeniul alimentar (domeniul producerii și procesării produselor alimentare de origine animală sau non-animală); deținători de animale etc.], și utilizează SII „e-ANSA” pentru a înregistra animale, produse de origine animală sau produse de origine non-animală și toate evenimentele de trasabilitate a acestora. Această categorie de utilizatori autorizați va avea acces la următoarele funcționalități:
49. la toate funcționalitățile disponibile Utilizatorilor autorizați;
50. actualizează date din profilul producătorului;
51. expediază solicitări aferente înregistrării și mișcării animalelor sau loturilor de produse;
52. expediază solicitări aferente investigațiilor de laborator;
53. înregistrează animale;
54. înregistrează evenimente de trasabilitate aferente animalelor, plantelor și produselor de origine animalieră sau produselor de origine non-animalieră;
55. înregistrează probe de laborator prelevate conform planului de măsuri sanitar veterinare;
56. Importator/Exportator - actor uman, reprezentant al agentului economic care desfășoară activitate de import sau export. Acest tip de utilizatori autorizați vor avea acces la următoarele funcționalități:
57. la toate funcționalitățile disponibile Utilizatorilor autorizați;
58. actualizează date din profilul importatorului/exportatorului;
59. expediază solicitări aferente înregistrării în calitate de importator sau exportator;
60. expediază notificări aferente evenimentelor de import sau export;
61. Operator abator - actor uman, angajat la abator, care utilizează SII „e-ANSA” în scopul înregistrării evenimentelor de sacrificare a animalelor. Acest tip de utilizatori autorizați vor avea acces la următoarele funcționalități:
62. la toate funcționalitățile disponibile Utilizatorilor autorizați;
63. înregistrează animale (în cazul când în SII „e-ANSA” lipsesc date despre acestea);
64. înregistrează evenimente aferente sacrificării animalelor;
65. Veterinar privat - actor uman, care utilizează SII „e-ANSA”, preponderent cu ajutorul aplicației mobile, în scopul înregistrării evenimentelor aferente animalelor. Acest tip de utilizatori autorizați vor avea acces la următoarele funcționalități:
66. la toate funcționalitățile disponibile Utilizatorilor autorizați;
67. înregistrează animale;
68. înregistrează evenimente aferente animalelor (mișcare, sacrificare, pierdere);
69. înregistrează probe de laborator prelevate conform planului de măsuri sanitar veterinare;
70. Administrator de sistem – actor uman, abilitat cu privilegii de administrare a accesului, configurare, audit și depănare în cadrul SII „e-ANSA”. Acest nivel, dat fiind rolul său de a administra buna funcționare a soluției informatice, asigură acces la toate funcționalitățile interfeței utilizator și conținutul bazei de date livrate de interfața utilizator. Categoria dată de actori are următoarele atribuții în cadrul SII „e-ANSA”:
71. folosește necondiționat toate funcționalitățile sistemului informațional, cu excepția modificării fișierelor de evenimente;
72. gestionează profilurile utilizatorilor, rolurile și privilegiile de acces date și interfețele utilizator SII „e-ANSA”;
73. vizualizează orice înregistrare din baza de date;
74. administrează sistemul de metadate, nomenclatoare și clasificatoare;
75. generează rapoarte aferente auditului tehnologiei informatice a SII „e-ANSA” și procesului de funcționare al SII „e-ANSA”;
76. asigură securitatea informațională;
77. administrează serverul de aplicații;
78. administrează baza de date în producție și efectuează copii de rezervă a bazei de date;
79. gestionează interfețele program de interconexiune cu sistemele externe și componentele interne ale SII „e-ANSA”.

SII „e-ANSA” va furniza o interfață bilingvă în limbile română (implicită) și rusă. Procedurile de regăsire a informației și înregistrărilor vor fi realizate prin intermediul unor căutări simple (specificarea unor șiruri de căutare) sau a unor căutări de complexitate ridicată (utilizându-se valorile sistemului de metadate a SII „e-ANSA”), prin intermediul cărora se poate realiza o filtrare mai exacta a informației (formulare QBE). Indiferent de natura informației căutate utilizatorul va utiliza aceeași metodă de interogare și regăsire a informației pentru orișicare componentă și compartiment al produsului informatic.

Interfața utilizator a SII „e-ANSA” asigură un mecanism de filtrare a înregistrărilor ce corespund criteriului de căutare prezentate utilizatorilor în funcție de drepturile lor de acces. Mărimile indexate (valori din clasificatoare, nomenclatoare) sunt filtrate prin alegerea valorii din liste predefinite. Pentru câmpurile de tip numeric sau dată calendaristică, există posibilitatea filtrării după valoarea exactă a caracteristicii căutate.

Conținutul oricărui tabel cu rezultate sau formă electronică, în funcție de natura informației conținute, trebuie exportat în formatele: CSV, RTF și PDF.

1. **Structura organizațională**
2. Funcțiile de bază privind formarea și exploatarea SII „e-ANSA” sunt divizate între:
3. proprietarul sistemului;
4. posesorul sistemului;
5. deținătorul sistemului;
6. registratorii sistemului;
7. administratorul tehnic al sistemului.
8. *Proprietarul SII „e-ANSA”* este statul, care își realizează dreptul de proprietate asupra sistemului, gestionare și utilizare a datelor din acesta. Resursele financiare pentru dezvoltarea SII „e-ANSA” sunt asigurate din bugetul de stat, proiecte de asistență internațională și alte mijloace financiare, conform legislației în vigoare.

*Posesorul și deținătorul SII „e-ANSA”* este ANSA, în calitate de autoritate centrală de supraveghere și control de stat în domeniul sanitar-veterinar și zootehnie, fitosanitar și protecția plantelor, siguranței alimentelor, producerii și circulației vinului și a produselor alcoolice, protecției consumatorului în domeniul alimentar și al respectării condițiilor de licențiere, conform domeniului aferent.

*Registratori SII „e-ANSA”* sunt persoanele fizice împuternicite și/sau persoanele juridice de drept public care au atribuțiile corespunzătoare, în conformitate cu cadrul normativ, precum: atribuții de înregistrare, actualizare, modificare a datelor din SII „e-ANSA”, cât și de asigurare a securității, protecției și integrității datelor. În calitate de registratori ai SII „e-ANSA” sunt:

1. ANSA, prin subdiviziunile sale – responsabilă de: înregistrarea animalelor, a exploatațiilor, a mișcării animalelor și a altor evenimente din viața animalului; eliberarea documentelor sanitar-veterinare (de identificare, de mișcare, de declarare eveniment); înregistrarea probelor prelevate pentru investigații de laborator; gestionarea Registrului de stat fitosanitar; gestionarea Registrul de stat al medicamentelor de uz veterinar; întocmirea planurilor regionale de măsuri sanitar-veterinare;
2. laboratoarele – înregistrează datele privind probele de laborator și rezultatele testelor de laborator (rapoarte de încercări);
3. prestatorii de servicii sanitar-veterinare (medicii veterinari) – înregistrează datele privind desfășurarea măsurilor sanitar-veterinare.

*Administratorul tehnic al SII „e-ANSA”* este instituția publică „Serviciul Tehnologia Informației și Securitate Cibernetică”, care își exercită atribuțiile în conformitate cu cadrul normativ în materie de administrare tehnică și menținere a sistemelor informaționale de stat.

Alți beneficiari ai SII „e-ANSA”:

1. Ministerul Agriculturii și Industriei Alimentare, în calitate de organ central de specialitate al administrației publice, care asigură realizarea politicii guvernamentale în domeniile relevante pentru SII „e-ANSA”;
2. Agenția de Guvernare Electronică, în calitate de organism abilitat cu activitățile de e-Transformare, care asigură acces la infrastructura server MCloud, platforma de interoperabilitate (MConnect) și acces la serviciile de platformă MCloud (MPass, MSign, MLog, MNotify, MPay, MPower, portalul guvernamental unic de date deschise ([www.date.gov.md](http://www.date.gov.md)) și portalul serviciilor publice ([www.servicii.gov.md](http://www.servicii.gov.md)));
3. Agenția Serviciilor Publice, care va fi implicată în implementarea mecanismului de schimb de date al SII „e-ANSA” cu următoarele sisteme informatice: Registrul de stat al unităților de drept, Registrul de stat al populației, Registrul bunurilor imobile, Registrul de stat al unităților administrativ-teritoriale și al adreselor și Sistemul informațional automatizat de gestionare și eliberare a actelor permisive;
4. Oficiul Național al Viei și Vinului, care va fi implicat în implementarea mecanismului de schimb de date al SII „e-ANSA” cu Registrul vitivinicol.
5. **Spațiul informațional**
6. **Obiectele informaționale**

Analizând domeniul modelat (informatizarea proceselor de business ale ANSA), pot fi identificate obiectele informaționale de care trebuie să se țină cont la elaborarea SII „e-ANSA”. Mai jos sunt expuse obiecte informaționale-cheie destinate realizării obiectivelor SII „e-ANSA”:



Figura 3. Obiecte informaționale ale SII „e-ANSA”.

Identificarea obiectelor informaționale în cadrul SII „e-ANSA” se efectuează prin utilizarea, pentru fiecare dintre ele, a unui cod de identificare unic, inclusiv cel atribuit la formarea/înregistrarea primară a obiectului informațional în cadrul proceselor de business ale ANSA sau în cadrul altor sisteme informatice furnizoare de date aferente proceselor de business implementare în SII „e-ANSA”.

Obiectele informaționale ale SII „e-ANSA”, care definesc totalitatea datelor de profil și configurație de bază, utilizate în cadrul proceselor de business implementate, sunt caracterizate prin următoarele atribute care urmează a fi luate în considerație la dezvoltarea și implementarea sistemului:

1. *Producător agroalimentar* – reprezintă entități juridice sau persoane fizice, care sunt proprietari de animale, producători de produse de origine vegetală, producători de semințe și material săditor sau oricare altă activitate supusă controlului de stat din partea ANSA și care sunt subiecți pentru includerea în Registrul producătorilor și exploatațiilor agroalimentari.

Scenariile referitoare la obiectul informațional „Producător agroalimentar”:

1. înregistrarea primară – de către registratori, la momentul înregistrării exploatației persoanei juridice în baza de date a SII „e-ANSA”, concomitent cu primirea autorizației de funcționare a exploatației, eliberate de subdiviziunea teritorială pentru siguranța alimentelor. O parte din atribute se preia din Registrul de stat al unităților de drept;
2. actualizarea datelor – la modificarea datelor înregistrate despre producător, modificarea genului de activitate sau la reorganizarea unității de drept. Atributele preluate din Registrul de stat al unităților de drept se actualizează prin interogarea acestuia;
3. scoaterea din evidență – în cazul modificării genului de activitate, lichidării agentului economic (producătorului agroalimentar) sau în baza cererii depuse de către agentul economic.

Operarea datelor de identificare a persoanei juridice se efectuează la prezentarea documentelor relevante și prin interconectare la Registrul de stat al unităților de drept, în scopul validării datelor privind corectitudinea combinațiilor de cod IDNO, a denumirii, a adresei.

Obiectul informațional „Producător agroalimentar” este compus din următoarele categorii de date:

1. codul IDNO;
2. denumirea entității juridice;
3. adresa juridică a entității;
4. forma organizatoric-juridică;
5. adresa de facturare;
6. numărul de telefon;
7. E-mail;
8. date de contact;
9. detalii bancare;
10. starea actuală a persoanei juridice;
11. *Deținător de animale* - reprezintă orice persoană fizică, care are în posesie permanentă animale în calitate de proprietar de animale și/sau deținător de exploatație, sau de îngrijitor temporar al animalelor.

Scenariile referitoare la obiectul informațional „Deținător de animale”:

1. înregistrarea primară – de către registratori, în tipul înregistrării exploatației de animale. O parte din atribute se preia din Registrul de stat al populație;
2. actualizarea datelor – la modificarea datelor înregistrate despre deținătorul de animale. Atributele preluate din Registrul de stat al populație se actualizează prin interogarea acestuia;
3. scoaterea din evidență – în cazul decesului deținătorului de animale, plecării pentru stabilirea cu domiciliul permanent peste hotare, scoaterea de la evidență a exploatației de animale.

Operarea datelor de identificare a deținătorului de animale se efectuează la prezentarea documentelor relevante și prin interconectare la Registrul de stat al populației, în scopul validării datelor privind corectitudinea combinațiilor de cod IDNP, a numelui și prenumelui, a adresei.

Obiectul informațional „Deținător de animale” este compus din următoarele categorii de date:

1. codul IDNP;
2. nume;
3. prenume;
4. patronimic;
5. data nașterii;
6. sexul;
7. adresa de reședință;
8. *Exportator/importator* – reprezintă entitățile care activează în domeniul exportului/importului de animale, produse de origine animală sau produse de origine non-animală.

Scenariile referitoare la obiectul informațional „Exportator/importator”:

1. înregistrarea primară – de către registratori. O parte din atribute se preia din Registrul de stat al unităților de drept;
2. actualizarea datelor – la modificarea datelor înregistrate despre exportator/importator. Atributele preluate din Registrul de stat al unităților de drept se actualizează prin interogarea acestuia;
3. scoaterea din evidență – în cazul modificării genului de activitate, lichidării agentului economic sau în baza cererii depuse de către agentul economic.

Obiectul informațional „Exportator/importator” este compus din următoarele categorii de date:

1. codul IDNO;
2. denumirea entității juridice;
3. adresa juridică a entității;
4. forma organizatoric-juridică;
5. adresa de facturare;
6. numărul de telefon;
7. E-mail;
8. date de contact;
9. detalii bancare;
10. starea actuală a persoanei juridice;
11. *Exploatație agroalimentară* – reprezintă unitățile în cadrul cărora se desfășoară activitățile producătorilor agroalimentari și care sunt gestionate de producători agroalimentari (abatoare, crescătorii de animale, teren agricol destinat culturilor vegetale, centrele de depozitare și depozite colective, unități de procesare a alimentelor de origine non-animală sau animală etc.);

Scenariile referitoare la obiectul informațional „Exploatație agroalimentară”:

1. înregistrarea primară – de către registratori. Exploatația agroalimentară este atribuită unui producător agroalimentar înregistrat în SII „e-ANSA”. O parte din atribute exploatației se preia din Registrul bunurilor imobile.

Pentru persoana juridică înregistrarea primară se efectuează la cerere, dacă exploatația este autorizată sanitar-veterinar.

Pentru persoanele fizice, înregistrarea primară a exploatației se efectuează în baza datelor inserate în cererea de identificare a animalului, la momentul introducerii informației din cerere în baza de date a SII „e-ANSA”;

1. actualizarea datelor – la modificarea datelor înregistrate despre exploatație, la mișcarea animalelor (modificarea numărului de animale în exploatație), la modificarea statutului epidemiologic al exploatației. Atributele preluate din Registrul bunurilor imobile se actualizează prin interogarea acestuia;
2. scoaterea din evidență – în cazul scoaterii din evidență a producătorului agroalimentar și în cazul lichidării exploatației sau în baza cererii depuse de către producătorul agroalimentar.

Obiectul informațional „Exploatație agroalimentară” este compusă din următoarele categorii de date:

1. identificatorul exploatației;
2. numărul cadastral;
3. codul IDNP/IDNO al deținătorului exploatației;
4. adresa exploatației;
5. denumirea exploatației;
6. tipul exploatației;
7. suprafața terenului gestionat;
8. date geospațiale ale exploatației;
9. date despre speciile animalelor/culturilor de plante din exploatația respectivă;
10. numărul de animale din specia respectivă în exploatație;
11. volumul de producție anuală;
12. date despre starea epizootică a exploatației;
13. statutul exploatației.
14. *Veterinar* – reprezintă persoanele fizice cu calificare în domeniul sanitar-veterinar și care participă în diferite procese de business implementate în SII „e-ANSA”. Scenariile referitoare la obiectul informațional „Veterinar”:
15. înregistrarea primară – de către registratori. O parte din atribute se preia din Registrul de stat al populației;
16. actualizarea datelor – la modificarea datelor înregistrate despre medicul veterinar, modificarea arealului de intervenție. Atributele preluate din Registrul de stat al populației se actualizează prin interogarea acestuia;
17. scoaterea din evidență.

Obiectul informațional „Veterinar” este compus din următoarele categorii de date:

1. codul IDNP;
2. nume;
3. prenume;
4. patronimic;
5. data nașterii;
6. sexul;
7. adresa de reședință;
8. statut:
* medic veterinar cu drepturi depline de exercitare a profesiei;
* medic veterinar cu dreptul de exercitare a profesiei suspendat;
* medic veterinar cu dreptul de exercitare a profesiei retras;
1. *Medicament de uz veterinar* – orice medicament imunologic sau homeopat, înregistrat în Registrul de stat al medicamentelor de uz veterinar, conform prevederilor legale.

Scenariile referitoare la obiectul informațional „Medicament de uz veterinar”:

1. înregistrarea primară – de către registratori, la depunerea cererii de către solicitant pentru eliberarea certificatului de înregistrare a medicamentului de uz veterinar;
2. actualizarea datelor – la depunerea cererii de către solicitant pentru reînregistrarea medicamentelor de uz veterinar;
3. scoaterea din evidență – la depunerea cererii din către solicitant saula expirarea certificatului de înregistrare.

Obiectul informațional „Medicament de uz veterinar” este compus din următoarele categorii de date:

1. identificatorul medicamentului de uz veterinar;
2. denumire comercială;
3. codul IDNO al companiei responsabile din Republica Moldova;
4. fabricant/eliberator serie;
5. deținător al certificatului de înregistrare;
6. data înregistrării;
7. statut înregistrare;
8. data până când este valabil;
9. substanța activă;
10. specii țintă;
11. grupa terapeutică;
12. forma farmaceutică;
13. forma de prezentare;
14. perioada de așteptare;
15. mod eliberare;
16. *Laborator* – reprezintă entitățile juridice, care au utilizatori autorizați în SII „e-ANSA”, în scopul îndeplinirii atribuțiilor de serviciu (entitate implicată la recepționarea solicitărilor de efectuare a investigațiilor de laborator, prelevarea probelor și efectuarea investigațiilor de laborator, introducerea datelor din rapoartele de încercări de laborator);

Scenariile referitoare la obiectul informațional „Laborator”:

1. înregistrarea primară – de către registratori, la înființarea unui laborator pentru efectuarea testelor de laborator în domeniul agroalimentar.
2. actualizarea datelor – la modificarea datelor înregistrate despre laborator;
3. scoaterea din evidență – la desființarea laboratorului.

Obiectul informațional „Laborator” este compus din următoarele categorii de date:

1. identificatorul laboratorului;
2. denumirea laboratorului;
3. tipul laboratorului;
4. adresa laboratorului;
5. date de contact ale laboratorului;
6. *Lot de produs alimentare* – obiect informațional, care reprezintă datele de bază necesare pentru identificarea oricărui lot de substanțe sau produse, indiferent dacă este prelucrat, parțial prelucrat sau neprelucrat, destinat sau prevăzut în mod rezonabil să fie ingerat de oameni.

Scenariile referitoare la obiectul informațional „Lot de produs alimentare”:

1. înregistrarea primară – de către registratori, la formarea unui lor de produse alimentare;
2. actualizarea datelor – la modificarea datelor înregistrate despre lotul de produse alimentare și a evenimentelor de trasabilitate ale lotului în lanțul de distribuție, inclusiv importul și exportul;
3. scoaterea din evidență.

Obiectul informațional „Lot de produs alimentare” este compus din următoarele categorii de date:

1. identificatorul lotului de produse alimentare;
2. denumirea produselor alimentare;
3. cantitatea;
4. data formării lotului de produse alimentare;
5. proprietarul lotului;
6. alte date despre lotul de produse alimentare;
7. *Animal* – obiect informațional care reprezintă setul de date despre animale individuale sau colectivități de animale, care sunt înregistrate în SII „e-ANSA” și care conțin totalitatea datelor de identificare a lor;

Scenariile referitoare la obiectul informațional „Animal”:

1. înregistrarea primară – de către registratori, (inclusiv înregistrarea animalelor importate din Uniunea Europeană) și constă din următoarele proceduri obligatorii:
* comandarea mijloacelor de identificare;
* manopera de identificare;
* întocmirea cererii de identificare;
* transmiterea cererii de identificare operatorului sistemului;
* identificarea animalelor de import, după caz;
1. actualizarea datelor – la modificarea datelor înregistrate animal și a evenimentelor de trasabilitate din ciclul de viată al animalelor;
2. scoaterea din evidență – la sacrificarea, moartea, pierderea animalului, scoaterii animalului peste hotarele țării.

Obiectul informațional „Animal” este compus din următoarele categorii de date:

1. identificatorul animalului;
2. codul IDNP al deținătorului (pentru persoane fizice);
3. codul IDNO al deținătorului (pentru persoane juridice);
4. codul exploatației;
5. numărul și seria pașaportului pentru bovine;
6. data completării pașaportului pentru bovine;
7. data nașterii;
8. specia;
9. rasa;
10. sexul;
11. codul unic de identificare al mamei animalului;
12. codul anterior al animalului în cazul importului din țările care nu sunt membre ale UE;
13. data importului în țară;
14. date despre moartea, sacrificarea animalului;
15. data dispariției animalului;
16. data regăsirii animalului;
17. *Crotalie/Sigiliu* – reprezintă totalitatea datelor despre obiectele utilizate la identificarea animalelor (crotalii, transpondere, utilizate la identificarea animalului, alte tipuri, în conformitate cu specificațiile tehnice aprobate de către autoritatea de profil);

Scenariile referitoare la obiectul informațional „Crotalie/Sigiliu”:

1. înregistrarea primară – de către registratori, la adăugarea în stocul de materiale;
2. actualizarea datelor – la schimbarea statului crotaliilor/sigiliilor în fluxul de distribuție a acestora către specialiștii ANSA, aplicarea crotaliilor/sigiliilor;
3. scoaterea din evidență – rebutate, pierdute, la sacrificarea sau moartea animalului în cazul crotaliilor.

Obiectul informațional „Crotalie/Sigiliu” este compus din următoarele categorii de date:

1. identificatorul crotaliei/sigiliului;
2. data manoperei;
3. data scoaterii din evidență;
4. *Eveniment de trasabilitate* – obiect informațional complex, care definește datele de identificare, istoricul și conținutul evenimentelor-cheie ale obiectului trasabilității. Astfel, SII „e-ANSA”, prin intermediul evenimentelor de trasabilitatea va furniza instrumente de identificare și analiză complexă pentru a determina proveniența exactă a produselor alimentare încă de la producție (ca exemplu de la evenimente aferente ciclului de viață a animalelor: înregistrare, sacrificare, mișcare, pierdere, măsură sanitar veterinară, până la trasabilitatea loturilor de produse de alimentare);

Scenariile referitoare la obiectul informațional „Eveniment de trasabilitate”:

1. înregistrarea primară – de către registratori, la mișcării animalelor, inclusiv importul și exportul lor și alte evenimente din ciclul de viată al animalelor; la mișcării loturilor de produse alimentare de la producător la vânzător, inclusiv importul și exportul lor și alte evenimente din lanțul de distribuție;
2. actualizarea datelor – la modificarea datelor despre evenimentul de trasabilitate în caz de erori la înregistrare;
3. scoaterea din evidență – înregistrările privind evenimentele de trasabilitate nu vor fi scoase din evidență.

Obiectul informațional „Eveniment de trasabilitate” este compus din următoarele categorii de date:

1. identificatorul obiectului trasabilității;
2. codul exploatației de unde a parvenit obiectul trasabilității;
3. codul IDNP/IDNO al proprietarului anterior al obiectului trasabilității;
4. data plecării de la exploatația sursă;
5. codul exploatației de destinație;
6. codul IDNP/IDNO al noului proprietar al obiectului trasabilității;
7. data sosirii la exploatația de destinație;
8. *Probă de laborator* – obiect informațional care definește probele colectate de către medicii veterinari privați și inspectorii ANSA pentru testare de laborator.

Scenariile referitoare la obiectul informațional „Probă de laborator”:

1. înregistrarea primară – de către registratori, la înregistrarea proceselor verbale cu privire la prelevarea probelor de laborator;
2. actualizarea datelor – la modificarea datelor despre procesul verbal până la aprobarea acestuia de către decident;
3. scoaterea din evidență – înregistrările privind procesele verbale nu vor fi scoase din evidență.

Obiectul informațional „Probă de laborator” este compus din următoarele categorii de date:

1. identificatorul probei de laborator;
2. codul laboratorului;
3. denumirea probei;
4. tipul probei;
5. tipul investigației;
6. data înregistrării;
7. identificatorul animalului (în cazul animalelor identificate);
8. statutul probei;
9. codul IDNP persoanei responsabile de testare;
10. alte date despre prelevarea probei;
11. *Program anual de acțiuni strategice* – obiect informațional complex, utilizat de ANSA pentru configurarea și gestionarea măsurilor sanitar-veterinare. Prin aceste planuri se pot defini și implementa măsuri sanitar-veterinare la nivel local, regional și național;

Scenariile referitoare la obiectul informațional „Program anual de acțiuni strategice”:

1. înregistrarea primară – de către registratori, în baza deciziei cu privire la elaborarea programului anual de acțiuni strategice;
2. actualizarea datelor – la modificarea datelor despre programului anual de acțiuni strategice și acțiunile acestuia până la aprobarea de către decident. Toate modificările se păstrează în ordine cronologică;
3. scoaterea din evidență – constă în modificarea statutului obiectului (inclusiv transferul datelor despre obiectul evidenței în arhivă la sfârșitul ciclului acestuia de viață), în baza deciziei registratorului, la survenirea anumitor evenimente, prin inserarea unei note speciale, fapt care nu reprezintă excluderea fizică a datelor despre obiect.

Obiectul informațional „Program anual de acțiuni strategice” este compus din următoarele categorii de date:

1. identificatorul;
2. titlul;
3. data și timpul aprobării Programului anual al acțiunilor strategice;
4. codul IDNO al autorității emitente;
5. codul IDNP al persoanei care a aprobat Programul anual al acțiunilor strategice;
6. perioada de valabilitate a Programului anual al acțiunilor strategice;
7. tipul măsurii;
8. arealul geografic al măsurii;
9. animalele afectate de măsură;
10. *Cerere* – obiect informațional generic care înglobează mai multe tipuri de documente de solicitare pentru aferente diferitelor procese de business în SII „e-ANSA”. Următoarele documente particulare pot fi menționate:
	1. cerere de înregistrare a animalelor – cerere depusă de către deținătorul de animale la autoritatea competentă pentru identificarea și înregistrarea animalelor;
	2. cerere de înregistrare/modificare a datelor despre exploatații – cerere depusă de către deținătorul de animale la autoritatea competentă pentru identificarea, înregistrarea sau modificarea datelor despre exploatație;
	3. cerere de mișcare a animalelor – cerere depusă de către deținătorul de animale către autoritatea competentă pentru înregistrarea în SII „e-ANSA” a mișcării animalului;
	4. cerere de declarare eveniment aferent animalelor – cerere depusă de către deținătorul de animale la autoritatea competentă pentru înregistrarea evenimentelor de trasabilitate în ciclul de viată a animalelor;
	5. solicitare de prelevare a probelor de laborator – document prin care este solicitată prelevarea probelor (produse vegetale, produse animale, produse alcoolice) pentru efectuarea investigațiilor de laborator;
	6. cerere de încercări de laborator – document de însoțire a probelor prelevate, prin care se solicită efectuarea analizelor de laborator în privința acestora;
	7. cerere de înregistrare a prestatorilor de servicii sanitar-veterinare – document privind solicitarea de înregistrare a prestatorilor de servicii sanitar-veterinare, care este parte componentă a Programului anual al acțiunilor strategice;
	8. cerere depusă de către operatori pentru obținerea certificatului fitosanitar;
	9. cerere de înregistrare a medicamentelor de uz veterinar – document privind solicitarea de înregistrare sau reînregistrare a medicamentelor de uz veterinar pentru obținerea certificatului de înregistrare pentru medicamentele de uz veterinar;

Scenariile referitoare la obiectul informațional „Cerere”:

1. înregistrarea primară – de către registratori, în baza solicitării de înregistrare a producătorilor agroalimentari, exploatațiilor agroalimentare, animalelor și evenimentelor de trasabilitate aferente acestora, probelor de laborator, obținerea certificatului fitosanitar, medicamentelor de uz veterinar, loturilor de produse alimentare și evenimentelor de trasabilitate aferente acestora;
2. actualizarea datelor – la modificarea datelor despre cerere până la aprobarea de către decident;
3. scoaterea din evidență – înregistrările privind cererile nu vor fi scoase din evidență.

Obiectul informațional „Cerere” este compus din următoarele categorii de date:

1. identificatorul cererii;
2. tipul documentului;
3. codul IDNO/IDNP al solicitantului;
4. numărul;
5. data depunerii;
6. date despre cerere;
7. statutul;
8. *Proces-verbal* – obiect informațional utilizat la consemnarea unui fapt cum ar fi de exemplu: proces verbal de prelevare a probelor de laborator – document completat de laboratorul care recepționează probele pentru investigații de laborator;

Scenariile referitoare la obiectul informațional „Proces-verbal”:

1. înregistrarea primară – de către registratori, la înregistrarea probelor de laborator;
2. actualizarea datelor – la modificarea datelor despre procesul verbal până la aprobarea acestuia de către decident;
3. scoaterea din evidență – înregistrările privind procesele verbale nu vor fi scoase din evidență.

Obiectul informațional „Proces-verbal” este compus din următoarele categorii de date:

1. identificatorul procesului-verbal;
2. tipul documentului;
3. codul IDNO/IDNP al solicitantului;
4. numărul;
5. data depunerii;
6. detalii conținut cerere;
7. *Raportul de încercări de laborator* – document emis de către laborator, ce conține informații referitoare la testările de laborator;

Scenariile referitoare la obiectul informațional „Raportul de încercări de laborator”:

1. înregistrarea primară – de către registratori din cadrul laboratorului în baza investigațiilor de laborator;
2. actualizarea datelor – la modificarea datelor raportul de încercări de laborator până la aprobarea acestuia de către decident;
3. scoaterea din evidență – înregistrările privind raportul de încercări de laborator nu vor fi scoase din evidență.

Obiectul informațional „Raportul de încercări de laborator” este compus din următoarele categorii de date:

1. identificatorul raportului de încercări de laborator;
2. tipul raportului;
3. titlul raportului;
4. data și timpul înregistrării raportului;
5. data și timpul efectuării testărilor de laborator;
6. codul laboratorului care a efectuat testarea;
7. codul IDNP al persoanei responsabile care a întocmit raportul de încercări de laborator;
8. codul cererii privind solicitarea încercărilor de laborator;
9. codul IDNP/IDNO al solicitantului;
10. rezultatul sau concluziile încercărilor de laborator;
11. *Act permisiv* – obiect informațional utilizat în SII „e-ANSA” pentru confirmarea exactității unui fapt cum ar fi, de exemplu, a certificatului de înregistrare pentru medicamentele de uz veterinar sau certificatul fitosanitar pentru export sau reexport, care atestă statutul fitosanitar al oricărui lot de marfă afectat de reglementările fitosanitare;

Scenariile referitoare la obiectul informațional „Act permisiv”:

1. înregistrarea primară – de către registratori, în momentul adoptării deciziei de a elibera actul permisiv solicitantului (agentului economic);
2. actualizarea datelor – de către registrator, la solicitarea deținătorului;
3. scoaterea din evidență – la radierea obiectului pentru care s-a eliberat actul permisiv, la solicitarea deținătorului.

Obiectul informațional „Act permisiv” este compus din următoarele categorii de date:

1. identificatorul;
2. tipul documentului;
3. numărul;
4. date despre organul emitent;
5. date despre persoana emitentă;
6. statutul;
7. date de conținut;
8. *Decizie* – obiect informațional care reprezintă un document emis de ANSA în urma activității de monitorizare și control la exportul/importul de animale sau produse din domeniile de control ale ANSA;

Scenariile referitoare la obiectul informațional „Decizie”:

1. înregistrarea primară – de către registratori, la adăugarea acesteia în sistemul informațional integrat „e-ANSA”;
2. actualizarea datelor – la modificarea datelor decizie la solicitarea decidentului;
3. scoaterea din evidență – înregistrările privind deciziile nu vor fi scoase din evidență.

Obiectul informațional „Decizie” este compus din următoarele categorii de date:

1. identificatorul decizie;
2. numărul deciziei;
3. data deciziei;
4. date despre autoritatea care a emis decizia;
5. statutul deciziei;
6. alte atribute relevante;
7. *Extras* – obiect informațional utilizat în SII „e-ANSA” pentru reproducerea unei părți dintr-un înscris sau dintr-un registru.

Scenariile referitoare la obiectul informațional „Extras”:

1. înregistrarea primară – de către registratori, la cererea solicitantului;
2. actualizarea datelor – înregistrările privind extrasele eliberate din registrele SII „e-ANSA” nu vor fi supuse modificărilor;
3. scoaterea din evidență – înregistrările privind extrasele nu vor fi scoase din evidență.

Obiectul informațional „Extras” este compus din următoarele categorii de date:

1. identificatorul extrasului;
2. tipul extrasului;
3. data eliberării extrasului;
4. date despre obiectul extrasului;
5. date despre solicitantul extrasului;
6. *Alertă* – obiect informațional identificat de totalitatea caracteristicilor aferente alertelor în domeniul siguranței alimentelor;

Scenariile referitoare la obiectul informațional „Alertă”:

1. înregistrarea primară – de către registratori, în baza unui eveniment care pune în pericol sănătatea animalelor și a consumatorilor de produse alimentare;
2. actualizarea datelor – la modificarea datelor despre alertă;
3. scoaterea din evidență – înregistrările privind alertele nu vor fi scoase din evidență.

Obiectul informațional „Alertă” este compus din următoarele categorii de date:

1. identificatorul alertei;
2. titlul;
3. descrierea;
4. tipul alertei;
5. date despre obiectul alertei;
6. date despre inițiatorul alertei;
7. statutul alertei;
8. *Interdicție* – obiect informațional identificat de totalitatea caracteristicilor aferente aplicării măsurilor restrictive în domeniile din competența ANSA;

Scenariile referitoare la obiectul informațional „Interdicție”:

1. înregistrarea primară – de către registratori, în baza deciziei de aplicare a interdicției;
2. actualizarea datelor – la modificarea datelor despre interdicție în baza deciziei autorității de supraveghere;
3. scoaterea din evidență – la anularea interdicției în baza deciziei autorității de supraveghere.

Obiectul informațional „Interdicție” este compus din următoarele categorii de date:

1. identificatorul interdicției;
2. titlul interdicției;
3. tipul interdicției;
4. date despre obiectul interdicției;
5. date aplicării interdicției;
6. perioada de valabilitate a interdicției;
7. date despre autoritatea de supraveghere care a aplicat interdicția;
8. statutul interdicției;
9. *Subdiviziune ANSA* – reprezintă subdiviziunile ANSA, care au utilizatori autorizați în SII „e-ANSA”, în scopul îndeplinirii atribuțiilor de serviciu;

Scenariile referitoare la obiectul informațional „Subdiviziune ANSA”:

1. înregistrarea primară – de către administratorul sistemului, la constituirea unei noi subdiviziuni ANSA;
2. actualizarea datelor – de către administratorul sistemului, la modificarea datelor despre subdiviziunea ANSA;
3. scoaterea din evidență – de către administratorul sistemului, la desființarea subdiviziunii.

Obiectul informațional „Subdiviziune ANSA” este compus din următoarele categorii de date:

1. identificatorul subdiviziunii;
2. identificatorul subdiviziunii părinte;
3. denumirea subdiviziunii;
4. date despre managerul subdiviziunii;
5. adresa subdiviziunii;
6. număr de telefon;
7. E-mail oficial;
8. localități aflate în aria de supraveghere a subdiviziunii;
9. statutul subdiviziunii;
10. *Utilizator autorizat* – reprezintă profilul utilizatorilor care au acces autorizat la interfața utilizator a SII „e-ANSA”;

Scenariile referitoare la obiectul informațional „Utilizator autorizat”:

1. înregistrarea primară – de către administratorul sistemului sau de către solicitant în urma autentificării în cabinetul personal al Portalului Public ANSA. O parte din atribute se preia din MPass;
2. actualizarea datelor – de către administratorul sistemului, la modificarea datelor despre utilizator sau rolul acestuia în sistemul informațional integrat „e-ANSA”;
3. scoaterea din evidență – de către administratorul sistemului, dezactivarea contului de utilizator.

Obiectul informațional „Utilizator autorizat” este compus din următoarele categorii de date:

1. codul IDNP;
2. nume;
3. prenume;
4. date de acces la SII „e-ANSA”;
5. adresa poștală;
6. E-mail;
7. număr de telefon;
8. rolurile atribuite în SII „e-ANSA”;
9. statutul profilului (activ/inactiv)
10. alte date relevante;
11. *Notificare* – este o categorie de obiect informațional complex utilizat pentru notificarea cu sau fără confirmare a participanților la procesele de business în SII „e-ANSA”;

Scenariile referitoare la obiectul informațional „Notificare”:

1. înregistrarea primară – de către utilizatorii sistemului sau automat la declanșarea unor evenimente de business;
2. actualizarea datelor – de către utilizatorii sistemului, la modificarea datelor despre notificare;
3. scoaterea din evidență – la radierea obiectului pentru care s-a înregistrat notificarea.

Obiectul informațional „Notificare” este compus din următoarele categorii de date:

1. identificatorul notificării;
2. identificatorul utilizatorului destinatar al notificării;
3. data expedierii notificării;
4. tipul notificării;
5. identificatorul obiectului informațional aferent notificării;
6. detalii despre notificare;
7. *Înregistrare de jurnalizare* – obiect informațional complex destinat auditului informatic și implementării politicii de asigurare a securității informaționale. Orice modificare a datelor: creare, modificare, ștergere, schimbare statut etc. trebuie să fie înregistrată într-un registru special (fișiere log) arătând momentul de timp și utilizatorul care a efectuat modificarea.

Scenariile referitoare la obiectul informațional „Înregistrare de jurnalizare”:

1. înregistrarea primară – de către utilizatorii sistemului sau automat la declanșarea unor evenimente de business;
2. actualizarea datelor – înregistrările de jurnalizare nu vor putea fi modificate;
3. scoaterea din evidență – înregistrările de jurnalizare nu vor fi scoase din evidență.

Obiectul informațional „Înregistrare de jurnalizare” este compus din următoarele categorii de date:

1. identificatorul acțiunii;
2. identificatorul utilizatorului;
3. data efectuării acțiunii;
4. tipul acțiunii;
5. identificatorul obiectului informațional aferent acțiunii;
6. detalii despre acțiune.
7. **Structura identificatorilor obiectelor informaționale**

SII „e-ANSA” urmează să asigure unicitatea, integritatea și consistența datelor stocate și procesate. În acest sens obiectele informaționale cheie gestionate urmează să utilizeze următoarele principii de identificare:

1. identificator al obiectelor informaționale *Producător agroalimentar, Proprietar/Deținător de animale și Exportator/importator* este codul IDNO al entităților, preluat din Registrul de stat al unităților de drept sau codul IDNP preluat din Registrul de stat al populației, în cazul producătorilor persoane fizice.
2. identificator al obiectului informațional *Utilizator autorizat* este codul IDNP al persoanei fizice înregistrat la crearea contului utilizatorului autorizat (în cazul Funcționarilor ANSA) sau preluat din Registrul de stat al populației prin intermediul MPass (la prima autentificare a solicitantului de servicii electronice ale sistemului informațional SII „e-ANSA”);
3. identificator al obiectului informațional *Exploatație agroalimentară* este numărul cadastral al proprietății în care este desfășurată activitatea agroalimentară, preluat din Registrul bunurilor imobile prin intermediul platformei de interoperabilitate (MConnect);
4. identificator al obiectului informațional *Animal* este numărul crotaliei și este atribuit la înregistrarea animalului în SII „e-ANSA”;
5. identificator al obiectului informațional *Crotalie/Sigiliu* este numărul de identificare înscris pe aceasta și este atribuit la înregistrare în stocul de materiale al SII „e-ANSA”;
6. identificator al obiectului informațional *Eveniment de trasabilitate*  este o valoare incrementală atribuită automat de sistemul de gestiune a bazelor de date al SII „e-ANSA” în momentul creării înregistrării;
7. identificator al obiectului informațional *Lot de produse alimentare* este o valoare incrementală atribuită automat de sistemul de gestiune a bazelor de date al SII „e-ANSA” în momentul creării înregistrării despre lotul de produse alimentare;
8. identificator al obiectului informațional *Cerere* este o valoare incrementală atribuită automat de sistemul de gestiune a bazelor de date al SII „e-ANSA” în momentul creării înregistrării;
9. identificator al obiectului informațional *Decizie* este o valoare incrementală atribuită automat de sistemul de gestiune a bazelor de date al SII „e-ANSA” în momentul creării înregistrării;
10. identificator al obiectului informațional *Extras* este o valoare incrementală atribuită automat de sistemul de gestiune a bazelor de date al SII „e-ANSA” în momentul creării înregistrării;
11. identificator al obiectului informațional *Act permisiv* este o valoare incrementală atribuită automat de sistemul de gestiune a bazelor de date al SII „e-ANSA” în momentul creării înregistrării;
12. identificator al obiectului informațional *Laborator* este o valoare incrementală atribuită automat de sistemul de gestiune a bazelor de date al SII „e-ANSA” în momentul creării înregistrării despre laborator;
13. identificator al obiectului informațional *Medicament de uz veterinar* este o valoare incrementală atribuită automat de sistemul de gestiune a bazelor de date al SII „e-ANSA” în momentul creării înregistrării despre medicamentul de uz veterinar;
14. identificator al obiectului informațional *Înregistrare de jurnalizare* este o valoare incrementală atribuită automat de sistemul de gestiune a bazelor de date al SII „e-ANSA” în momentul creării unei noi înregistrări despre acțiunea utilizatorului.
15. **Clasificatoare**

Clasificatoarele și nomenclatoarele SII „e-ANSA” urmează a fi utilizate în scopul asigurării integrității/consistenței datelor și asigurării interoperabilității SII „e-ANSA” cu sistemele informatice externe. În cadrul SII „e-ANSA”, urmează a fi utilizate următoarele tipuri de clasificatoare și nomenclatoare:

1. *Clasificatoare internaționale*, valorile cărora sunt standardizate și acceptate la nivel internațional (exemplu: Clasificatorul internațional al țărilor lumii și teritoriilor, Nomenclatorul Unităților Monetare etc.);
2. *Clasificatoare oficiale naționale* (Clasificatorul Unităților Administrativ-Teritoriale al Republicii Moldova (CUATM), Registrul de stat al etaloanelor unităților de măsură ale Republicii Moldova, Clasificatorul Activităților din Economia Moldovei (CAEM rev.2), Clasificatorul Formelor Organizațional-Juridice (CFOJ), Clasificatorul Formelor de Proprietate (CFP));
3. *Clasificatoare/nomenclatoare de interoperabilitate* (valorile cărora sunt utilizate pentru interacțiunea cu sisteme informaționale externe cu care urmează a fi integrat SII „e-ANSA” pentru realizarea funcțiilor sale);
4. *Clasificatoare și nomenclatoare interne* (variabile de sistem, parametri ai interfeței utilizator, parametri de configurare a SII „e-ANSA” și proceselor implementate în cadrul SII „e-ANSA”, roluri, categoriile de documente, specii de animale, soiuri de culturi vegetale, tipuri de evenimente, etc.). Clasificatoarele și nomenclatoarele interne se vor elabora și utiliza în cadrul SII „e-ANSA” numai în absența clasificatoarelor/nomenclatoarelor internaționale și naționale oficiale.
5. **Fluxurile informaționale ale SII „e-ANSA”**

Fluxurile informaționale ale SII „e-ANSA” se referă la totalitatea proceselor de asigurare a siguranței alimentelor și a calității produselor alimentare la toate etapele lanțului alimentar – de la producerea primară, procesarea, depozitarea, transportul, comercializarea, importul și exportul acestora. În acest sens e necesară implementarea următoarelor fluxuri informaționale de bază disponibile diferitor categorii de utilizatori ai SII „e-ANSA”:

1. înregistrarea producătorilor și exploatațiilor agroalimentare;
2. înregistrarea animalelor și evenimentelor de trasabilitate aferente acestora, inclusiv importul și exportul lor și alte evenimente din ciclul de viată al animalelor, precum: dispariția și regăsirea animalelor; sacrificarea și moartea animalelor;
3. evidența culturilor agricole și soiurilor agricole cultivate, inclusiv asigurarea trasabilității produselor agricole în contextul asigurării siguranței alimentelor;
4. identificare și înregistrare a produselor supuse controlului fitosanitar și a produselor de uz fitosanitar și a fertilizanților;
5. elaborarea și aprobarea Programului anual al acțiunilor strategice, planurilor elaborate de către subdiviziunile teritoriale ale ANSA și masurilor sanitar-veterinare ad-hoc;
6. desfășurarea măsurilor sanitar-veterinare;
7. înregistrarea și evidența probelor de probe de laborator, rezultatelor testelor de laborator;
8. notificarea bolilor transmisibile la animale;
9. înregistrarea și evidența loturilor de produse alimentare, mișcării loturilor de produse alimentare de la producător la vânzător, inclusiv importul și exportul lor și alte evenimente din lanțul de distribuție, precum: controlul calității, izolarea și marcarea loturilor;
10. înregistrarea și gestiunea sistematizată a datelor privind importatorii de animale sau produse care sunt sub monitorizarea și controlul ANSA, inclusiv evidența datelor despre transportul produselor importate;
11. înregistrarea indicatorilor de referință utilizați la analiza performanțelor animalelor în funcție de areal geografic, producător, specie, sex etc.;
12. înscrierea medicamentelor de uz veterinar înregistrate și eliberarea certificatului de înregistrare pentru acestea;
13. furnizarea serviciilor electronice pentru cetățeni și mediul de afaceri;
14. publicarea datelor relevante de interes public aferente domeniul agroalimentar pe Portalul public ANSA.
15. **Integrarea cu alte sisteme informaționale**

Figura 4 conține lista de sisteme informaționale necesare a fi integrate pentru asigurarea funcționalității în condiții optime a SII „e-ANSA”.

 

Figura 4. Actorii sisteme informatice care interacționează cu SII „e-ANSA”.

1. Sisteme informaționale partajate:
2. serviciul electronic guvernamental de autentificare și control al accesului (MPass) – în calitate de mecanism de autentificare a utilizatorilor prin intermediul semnăturii electronice sau mobile;
3. serviciul electronic guvernamental integrat de semnătură electronică (MSign) – pentru aplicarea și validarea semnăturii electronice;
4. serviciul guvernamental de notificare electronică (MNotify) – pentru notificarea utilizatorilor autorizați în legătură cu diferite evenimente de business;
5. serviciul electronic guvernamental de jurnalizare (MLog) – pentru jurnalizarea evenimentelor de business critice;
6. serviciul guvernamental de plăți electronice (MPay) – pentru efectuarea plăților electronice;
7. sistemul informațional automatizat „Registrul împuternicirilor de reprezentare în baza semnăturii electronice (MPower) – pentru extragerea datelor privind împuternicirile de reprezentare a persoanelor. Acest serviciul permite posibilitatea de a înregistra și verifica existența și valabilitatea împuternicirilor de reprezentare, de către părțile interesate, inclusiv autoritățile publice din Republica Moldova;
8. portalul guvernamental al cetățeanului și portalul guvernamental al antreprenorului – pentru accesarea datelor despre exploatațiile agroalimentare și dotațiile lor, animale înregistrate și evenimente de trasabilitate a animalelor, documente eliberate de ANSA;
9. portalul guvernamental unic de date deschise ([www.date.gov.md](http://www.date.gov.md)) – pentru publicarea seturilor de date publice;
10. Prin intermediul platformei de interoperabilitate (MConnect):
11. Registrul de stat al unităților de drept – un sistem informațional, care furnizează date oficiale de înregistrare și identificare a persoanelor înregistrate în Moldova;
12. Registrul de stat al populației – un sistem informațional, care cuprinde toate datele relevante de înregistrare și identificare despre cetățenii Republicii Moldova, cetățenii străini, persoanele fără cetățenie, cetățenii străini domiciliați permanent și temporar pe teritoriul Republicii Moldova, precum și a cetățenii Republicii Moldova, stabiliți permanent sau temporar peste hotare;
13. Registrul bunurilor imobile – un sistem informațional care furnizează date cadastrale aferente proprietăților înregistrate, inclusiv date geospațiale;
14. Registrul de stat al unităților administrativ-teritoriale și al adreselor – un sistem informațional care furnizează informații despre adresele poștale, inclusiv datele geospațiale;
15. Sistemului informațional automatizat de „Gestionarea și eliberarea actelor permisive (în continuare „SIA GEAP”) – un sistem informațional care asigură facilitarea procesului de eliberare a actelor permisive,, atât pentru antreprenori, cât și pentru autoritățile publice emitente, prin utilizarea unui singur sistem informațional pentru gestionarea procesului de primire a cererilor, comunicare și schimb de informații între autoritățile implicate în eliberarea actelor permisive și ulterior eliberarea acestor acte;
16. Registrul vitivinicol – cu scopul verificării privind înregistrarea în Registrul vitivinicol a persoanelor juridice și fizice, care se adresează pentru examinarea de laborator a producției sale vitivinicole este necesar de asigurat verificarea automată a acestor în momentul adresării lor la laboratoarele de stat sau private. De asemenea, este necesar de returnat în Registrul vitivinicol rezultatele probelor de laborator efectuate;
17. Registrul de stat al controalelor – pentru realizarea schimbului de date cu autoritatea administrației publice centrale de supraveghere a controalelor, conform prevederilor cadrului normativ ce reglementează domeniul controlului de stat asupra activității de întreprinzător;
18. Sistemul informațional de gestionare a laboratoarelor (LIMS extern) – cu scopul obținerii datelor privind rezultatele examinării de laborator, care sunt gestionate în sistemele informaționale ce aparțin laboratoarelor externe și nu fac parte din LIMS al SII „e-ANSA”;
19. Portalul serviciilor publice ([www.servicii.gov.md](http://www.servicii.gov.md)) – pentru publicarea datelor despre servicii publice prestate de ANSA);
20. Sistemul informațional geografic de stat „Geoportalul tematic pentru datele spațiale ale Agenției Relații Funciare și Cadastru” ([www.geodata.gov.md](http://www.geodata.gov.md));
21. Sistem rapid de alertă pentru alimente și furaje (în continuare „RASFF”) – un instrument-cheie, sistem informațional al UE pentru siguranța alimentară, destinat înregistrării și distribuirii alertelor rapide, atunci când în lanțul alimentar sunt detectate riscuri pentru sănătatea publică;
22. Sistemul mondial de informare în domeniul sănătății animale al Organizației Mondiale pentru Sănătatea Animalelor (în continuare „OIE-WAHIS”) – este o bază de date cuprinzătoare în care sunt raportate și diseminate în întreaga lume date despre situația sănătății animale la nivel mondial. OIE-WAHIS are ca scop înregistrarea și documentarea bolilor la animalele domestice și animalele sălbatice, precum și despre bolilor emergente și zoonozelor;
23. Sistemul de control și expertizare a comerțului (TRACES) – o platformă online a Comisiei Europene pentru certificarea sanitară și fitosanitară necesară la importul de animale în UE, produse de origine animală, alimente și furaje de origine non-animală și plante, precum și comerțul intra-UE și exporturile UE de animale și anumite produse de origine animală;
24. Sistemul Global de Informare privind Bolile Animalelor (EMPRES-i) – o aplicație web care a fost concepută de Organizația Națiunilor Unite pentru Alimentație și Agricultură (FAO) pentru a sprijini serviciile veterinare prin facilitarea organizării și accesului la date și informații despre boli la nivel național, regional și global.

Integrarea SII „e-ANSA” cu alte sisteme informaționale presupune implementarea unui mecanism de interoperabilitate cu următoarele sisteme informaționale, conform figurii 4.

1. **Spațiul tehnologic al SII „e-ANSA”**
2. În conformitate cu Hotărârea Guvernului nr. 414/2018 cu privire la măsurile de consolidate a centrelor de date în sectorul public și de raționalizare a administrării sistemelor informaționale de stat, SII „e-ANSA” urmează a fi găzduit în cadrul platformei tehnologice guvernamentale comune (MCloud).

SII „e-ANSA” trebuie să fie interoperabil, deoarece reprezintă o soluție informatică care urmează să se integreze și să efectueze schimb reciproc de date atât între subsistemele sale interne, cât și cu servicii guvernamentale de platformă, sisteme informaționale ale altor autorități publice și sisteme informaționale din afara țării.

1. Întru asigurarea unui nivel adecvat al securității informaționale, SII „e-ANSA” va permite realizarea de conexiuni securizate între stațiile-client și serverul de aplicație. Din punct de vedere funcțional, se va dezvolta o soluție fiabilă și scalabilă, atât în cazul creșterii numărului de utilizatori concurenți, cât și în cazul creșterii volumului de date gestionată de aceasta.

 

Figura 5. Componentele SII „e-ANSA” și interacțiunea între ele.

1. Arhitectură conceptuală a SII „e-ANSA” este conformă figurii 5, soluția de cooperare dintre resursele SII „e-ANSA” constând în interacțiunea dintre mai multe resurse informaționale externe și subsistemele SII „e-ANSA”.
2. Arhitectura SII „e-ANSA” constă din următoarele noduri distincte:
3. infrastructura TIC a ANSA – infrastructura TIC a ANSA în MCloud, care găzduiește SII „e-ANSA” și componentele acestuia (Portalul public ANSA, Componenta de administrare SII „e-ANSA”, Subsistemul informațional „Producători și exploatații agroalimentare”, Subsistemul informațional automatizat „Registrul de stat al animalelor”, Subsistemul informațional automatizat „Registrul de Stat Fitosanitar”, Subsistemul informațional automatizat „Managementul măsurilor sanitar-veterinare”, Subsistemul informațional „Monitorizare și control la import”, Subsistemul informațional „Înregistrarea și diseminarea alertelor”, Subsistemul informațional „Gestiunea și trasabilitatea loturilor de produse alimentare”, Subsistemul informațional „Performanța animalelor și culturilor vegetale”, Subsistemul informațional „Registrul de stat al medicamentelor de uz veterinar” și Platforma de analiză date și generare rapoarte);
4. MCloud – infrastructura TIC a platformei tehnologice guvernamentale comune, care formează Cloud-ul guvernamental (MCloud), pe care sunt găzduite un șir de sisteme informaționale cu care interacționează SII „e-ANSA” sau serviciile cărora sunt consumate de SII „e-ANSA”. Următoarele sisteme informaționale partajate sunt reutilizate în cadrul SII „e-ANSA”: MPass, MSign, MNotify, MLog, MPay, MPower, portalul guvernamental unic de date deschise ([www.date.gov.md](http://www.date.gov.md)), portalul serviciilor publice ([www.servicii.gov.md](http://www.servicii.gov.md)), portalul guvernamental al cetățeanului și portalul guvernamental al antreprenorului;
5. MConnect – platforma de interoperabilitate prin intermediul căreia este implementată interacțiunea cu sistemele informaționale externe (schimbul reciproc de date cu sisteme informaționale externe ANSA);
6. infrastructura TIC a Agenției de Servicii Publice – pe care sunt găzduite Registrul de stat al unităților de drept, Registrul de stat al populației, Registrul bunurilor imobile, Registrul de stat al unităților administrativ-teritoriale și al adreselor;
7. infrastructura TIC a laboratoarelor externe – care include sisteme informaționale utilizate de laboratoare și care vor face schimb de date cu SII „e-ANSA”;
8. dispozitiv mobil – pe care va fi instalată aplicația mobilă SII „e-ANSA” utilizată de veterinarii privați și inspectorii ANSA pentru realizarea funcțiilor de identificare și înregistrare a animalelor, gestiune a evenimentelor de trasabilitate a animalelor și a măsurilor sanitar veterinare;
9. calculatoarele client – calculatoarele de la care sunt accesate de către utilizatori (în funcție de drepturi și roluri) funcționalitățile SII „e-ANSA”. Toate conexiunile utilizatorilor la SII „e-ANSA” sunt efectuate prin intermediul conexiunilor sigure – VPN sau protocoalele criptografice TLS/SSL care asigură comunicarea sigură între 2 noduri ale rețelei de calculatoare pentru acțiuni, precum: vizitarea paginilor Web, e-mail, internet-fax, schimb de mesaje instantanee și alte transferuri de date).

SII „e-ANSA” constă din mai multe subsisteme informaționale (care interacționează reciproc prin intermediul serviciilor specializate), după cum urmează:

1. subsistemul informațional „Portalul public ANSA” - asigură accesul la datele cu caracter public, aferente activității ANSA sau furnizează servicii electronice cetățenilor, producătorilor agroalimentari, laboratoarelor și veterinarilor privați;
2. subsistemul informațional „Producători și exploatații agroalimentare” - care oferă funcționalitățile pentru înregistrarea și gestiunea datelor despre producătorii și exploatațiile agroalimentare, inclusiv evidența documentelor necesare în procesul de înregistrare/actualizare;
3. subsistemul informațional automatizat „Registrul de stat al animalelor” (RSA) - care furnizează funcționalități pentru înregistrarea și gestiunea sistematizată a datelor privind animalele identificate în exploatațiile de animale, evenimentele care au loc în legătură cu animalele (inclusiv exportul și importul), deținătorii de animale, precum și documentele și mijloacele de identificare a animalelor;
4. subsistemul informațional automatizat „Registrul de stat fitosanitar” (RSF) - care furnizează funcționalități pentru înregistrarea și gestiunea sistematizată a datelor privind produsele de origine vegetală, supuse controlului fitosanitar și produselor de uz fitosanitar și a fertilizanților;
5. subsistemul informațional automatizat „Managementul măsurilor sanitar-veterinare” (MMSV) - care oferă instrumente pentru elaborarea, înregistrarea și monitorizarea executării Programului anual al acțiunilor strategice de supraveghere, profilaxie și combatere a bolilor la animale, de prevenire a transmiterii bolilor de la animale la om și de protecție a mediului, elaborat și aprobat de către ANSA, în vederea generării datelor necesare pentru managementul supravegherii sanitar-veterinare;
6. subsistemul informațional automatizat „Sistemul informațional de management al laboratoarelor” (LIMS) - care furnizează funcționalități pentru înregistrarea cererilor privind investigațiile de laborator și rapoartelor de încercări în urma investigațiilor de laborator asupra produselor de origine animală și vegetală pentru a asigura consultarea și obținerea informației din acesta de către ANSA și de către alte autorități publice care implementează politicile de siguranță a alimentelor în Republica Moldova;
7. subsistemul informațional „Înregistrarea și diseminarea alertelor” - care oferă instrumente pentru înregistrarea și diseminarea notificărilor de alertă pentru animale, furaje și produse alimentare. Având ca scop principal, controlul și prevenirea răspândirii bolilor, evitarea riscurilor în domeniul siguranței alimentelor și diminuarea consecințelor acestora pentru populație, acest subsistemul informațional face legătura între ANSA și autoritățile sanitare veterinare, pe de o parte, și alte autorități ce au competențe în domeniul siguranței produselor de origine animală și non-animală de orice fel, pe de altă parte;
8. subsistemul informațional „Gestiunea și trasabilitatea loturilor de produse alimentare” – care oferă funcționalități pentru înregistrarea loturilor de produse alimentare și evidența acestora pe lanțul de distribuție de la producător, distribuitor până la vânzător. Astfel, va fi asigurată siguranța pentru consumatorul final prin implementarea mecanismelor de trasabilitate pentru a determina proveniența produsului alimentar, procesul de fabricare, precum și traseul pe care acesta l-a avut înainte de a fi achiziționat de un cumpărător în interes propriu;
9. subsistemul informațional „Monitorizare și control la import” - care furnizează funcționalități pentru înregistrarea și gestiunea sistematizată a datelor privind importatorii de animale sau produse, care se află sub supravegherea și controlul ANSA; evidența datelor despre transportul produselor importate și perfectarea deciziilor asupra transportului la export/import;
10. subsistemul informațional „Performanța animalelor și culturilor vegetale” - destinat măsurării obiective și sistematice a diverșilor indicatori ai performanței animalelor și culturilor vegetale. În baza unor indicatori de referință și a datelor colectate (precum caracteristicile fizice ale animalelor și plantelor, descendența și alte evenimente relevante) sunt calculate performanțele, cele mai bune practici de producție și cele mai bune strategii de creștere;
11. subsistemul informațional „Registrul de stat al medicamentelor de uz veterinar” – care furnizează funcționalitățile pentru înregistrarea și gestiunea ulterioară a datelor despre medicamentele de uz veterinar înregistrate și, respectiv, permise pentru producere, comercializare, utilizare în practica veterinară în Republica Moldova și importul/exportul acestor, conform prevederilor legale;
12. aplicație mobilă – destinată facilitării îndeplinirii unor funcții critice SII „e-ANSA” de la distanță, și în unele situații, fără conexiune la Internet;
13. platformă GIS – care furnizează funcționalități necesare pentru delimitarea și afișarea arealului de manifestare a bolilor, interdicțiilor, precum și alte categorii de date prelucrate de ANSA și care au reprezentare geografică;
14. platforma de analiză date și generare rapoarte - componentă funcțională implementată, de regulă, în baza unui depozit de date, destinată generării de rapoarte, statistici, indicatori de performanță necesare proceselor de monitorizare și luare a deciziilor;
15. subsistemul informațional „Administrare și funcționalități de sistem” – care furnizează funcționalitățile-cheie de sistem ale SII „e-ANSA” implementează interacțiunea dintre toate componentele funcționale ale SII „e-ANSA” și asigură utilizatorului autorizat, în funcție de drepturile și rolurile deținute, interfața utilizator de accesare a funcționalităților SII „e-ANSA”;

Întru asigurarea implementării funcționalităților cheie, SII „e-ANSA” va consuma sau furniza următoarele interfețe în scopul realizării interoperabilității cu sisteme informaționale externe:

1. interfețele expuse de sisteme informaționale externe prin intermediul platformei de interoperabilitate guvernamentală MConnect:
2. *Persoane juridice*, realizat prin interacțiunea cu Registrul de stat al unităților de drept, care, la interpelarea SII „e-ANSA”, va furnizează date oficiale de înregistrare și identificare a persoanelor juridice înregistrate în Republica Moldova;
3. *Persoane fizice*, realizat prin interacțiunea cu Registrul de stat al populației, care, la interpelarea SII „e-ANSA”, va furniza datele relevante de înregistrare și identificare ale cetățenilor Republicii Moldova, cetățenilor străini, persoanelor fără cetățenie, cetățenilor străini domiciliați permanent și temporar pe teritoriul Republicii Moldova, precum și ale cetățenilor Republicii Moldova stabiliți permanent sau temporar peste hotare;
4. *Bunuri imobile*, care prin interacțiunea cu Registrul bunurilor imobile va furniza date cadastrale aferente proprietăților înregistrate, inclusiv datele geospațiale;
5. *Adrese*, care prin interacțiunea cu Registrul de stat al unităților administrativ-teritoriale și al adreselor, va furniza date despre adresele poștale, inclusiv datele geospațiale;
6. *Acte permisive și notificări*, care, prin interacțiunea cu SIA GEAP, va furniza date despre cererile de acte permisive sau notificări pentru a fi puse pe fluxul de lucru intern al SII „e-ANSA” de prestare a serviciilor și ulterior publicarea datelor finale în SIA GEAP. Prin interacțiunea cu SIA GEAP, SII „e-ANSA” va furniza date despre actele permisive eliberate de ANSA și publicarea datelor finale în SIA GEAP cu respectarea termenului de prestare a serviciului;
7. *Producție vitivinicolă*, care prin interacțiunea cu Registrul vitivinicol va permite verificarea privind înregistrarea în Registrul vitivinicol a persoanelor juridice și fizice, care se adresează pentru examinarea de laborator a producției sale vitivinicole, precum și va returna în Registrul vitivinicol rezultatele probelor de laborator;
8. *Controale de Stat*, care prin interacțiunea cu Registrul de stat al controalelor, va transmite date în SII „e-ANSA” privind planurile anuale de control ale ANSA, precum și transmiterea rezultatelor acestor controale;
9. *Probe de laborator*, care prin interacțiunea cu GPL va furniza date despre cererile de examinare de laborator și va recepționa datele privind rezultatele examinării de laborator;
10. *Date geospațiale*, care prin interacțiunea cu Sistemul informațional geografic de stat „Geoportalul tematic pentru datele spațiale ale Agenției Relații Funciare și Cadastru ([www.geodata.gov.md](http://www.geodata.gov.md/)), va furniza date geospațiale de pe teritoriul Republicii Moldova;
11. interfețele destinate interacțiunii SII „e-ANSA” cu sistemele informaționale partajate după cum urmează:
12. *Autentific*, pentru interacțiunea cu Serviciul electronic guvernamental de autentificare și control al accesului (MPass), în scopul autentificării utilizatorilor prin intermediul semnăturii electronice;
13. *Semnez*, pentru interacțiunea cu Serviciul electronic guvernamental integrat de semnătură electronică (MSign)n destinat aplicării și validării semnăturii electronice;
14. *Plătesc*, pentru interacțiunea cu Serviciul guvernamental de plăți electronice (MPay) destinat efectuării și procesării plăților electronice;
15. *Notific*, pentru interacțiunea cu Serviciul guvernamental de notificare electronică (MNotify) destinat notificării utilizatorilor autorizați ai SII „e-ANSA” în legătură cu diferite evenimente de business;
16. *Jurnalizez*, eveniment pentru interacțiunea cu Serviciul electronic guvernamental de jurnalizare (MLog), destinat jurnalizării evenimentelor de business produse în cadrul SII „e-ANSA”;
17. *Verific* împuternicire de reprezentare pentru interacțiunea cu Sistemul informațional automatizat „Registrul împuternicirilor de reprezentare în baza semnăturii electronice (MPower), destinat verificării existenței și valabilității împuternicirilor de reprezentare de către părțile interesate;
18. *Public* Date Deschise, pentru interacțiunea cu portalul guvernamental unic de date deschise ([www.date.gov.md](http://www.date.gov.md)).în scopul publicării indicatori KPI, statisticilor și rapoartelor cu caracter public produse de SII „e-ANSA”;
19. interfața expusă de sistemul informațional al RASFF, prin intermediul căreia SII „e-ANSA” va furniza rapid date aferente detectării riscurilor în lanțul alimentar, care pot influența negativ sănătatea publică;
20. interfața expusă de OIE-WAHIS, prin intermediul căreia SII „e-ANSA” va furniza date de notificare pentru înregistrarea și documentarea evoluției bolilor infecțioase la animale;
21. interfața expusă de sistemul informațional (TRACES), prin intermediul căreia SII „e-ANSA” va furniza date necesare pentru importul de animale, produse de origine animală, alimente și furaje de origine neanimală și plante în Uniunea Europeană;
22. interfață expusă de EMPRES-i – prin intermediul căreia SII „e-ANSA” va furniza date necesare despre boli la nivel național.
23. **Asigurarea securității informaționale**
24. Asigurarea securității informaționale va include totalitatea măsurilor juridice, organizatorice, economice și tehnologice, orientate spre prevenirea pericolelor securității resurselor și infrastructurii informaționale. Pot fi delimitate următoarele probleme de asigurare a securității informaționale cu care se va confrunta sistemul informatic:
25. asigurarea confidențialității informației (prevenirea obținerii informațiilor de către persoanele care nu au drepturile și competențele respective);
26. asigurarea integrității logice a datelor (prevenirea introducerii, actualizării și ștergerii nesancționate a informației sau introducere a datelor denaturate);
27. asigurarea securității infrastructurii informaționale de tentative de a defecta sau de a modifica funcționarea acesteia.
28. Mecanismele principale de securitate informațională utilizate vor fi:
29. autentificarea și autorizarea accesului la date;
30. administrarea accesului la date;
31. înregistrarea acțiunilor utilizatorilor sistemului informatic;
32. criptarea datelor (unde e cazul);
33. auditul informatic;
34. procedurile de restabilire în caz de dezastru.
35. În procesul de elaborare a SII „e-ANSA”, pentru asigurarea securității informaționale, se va ține cont de algoritmii și protocoalele existente pe piață, cu respectarea cadrului normativ al Republicii Moldova.

Adițional, urmează a fie efectuate acțiuni organizatorice, tehnologice și de program de asigurare a securității informaționale în conformitate cu standardele internaționale aprobate ca naționale în Republica Moldova:

1. SM EN ISO/IEC 15408-1:2020 - Tehnologia informației. Tehnici de securitate. Criterii de evaluare a securității IT. Partea 1: Introducere și model general;
2. SM EN ISO/IEC 15408-2:2020 - Tehnologia informației. Tehnici de securitate. Criterii de evaluare a securității IT. Partea 2: Componente funcționale de securitate;
3. SM EN ISO/IEC 15408-3:2020 - Tehnologia informației. Tehnici de securitate. Criterii de evaluare a securității IT. Partea 3: Componente de asigurare a securității;
4. SM EN ISO/IEC 27001:2017 - Tehnologia informației. Tehnici de securitate. Sisteme de management al securității informației. Cerințe;
5. SM EN ISO/IEC 27002:2017 - Tehnologia informației. Tehnici de securitate. Cod de bună practică pentru managementul securității informației.
6. Accesul la resursele SII „e-ANSA” va fi asigurat și autorizat prin intermediul serviciului de platformă MPass. Utilizatorii vor poseda drepturi distincte de acces în funcție de nivelul de securitate căruia îi corespund. Pentru fiecare categorie de acces va exista posibilitatea de a defini rolurile și drepturile utilizatorilor (inclusiv la nivelul de acces la interfața accesibilă utilizatorilor).

Accesul la informația bazei de date va fi limitat, în funcție de drepturile și rolurile specifice utilizatorilor. Fiecare categorie de utilizatori va avea acces la o interfață personalizată (diferită de cea a altor categorii de utilizatori) pentru vizualizarea și gestionarea informației bazei de date precum și de manipulare cu datele.

Indiferent de nivelul de acces al utilizatorului, nici un grup de acces nu trebuie să posede dreptul de a suprima direct înregistrările bazei de date. SII „e-ANSA” va permite aplicarea de modificări doar prin inserarea unor înregistrări suplimentare, care anulează sau modifică înregistrările sau statusurile curente. În acest caz nu se va admite modificarea directă a datelor bazei de date. Toate inserările și actualizările de date în baza de date se vor face exclusiv prin intermediul unor formulare electronice specializate cu parcurgerea completă a unor fluxuri de lucru implementate în cadrul SII „e-ANSA”.

1. Orice modificare potențial periculoasă – modificarea informației unei înregistrări, schimbare statut, adăugarea unor înregistrări noi, etc. – va fi documentată în registre electronice speciale (fișiere log), arătând momentul de timp și utilizatorul care a efectuat modificarea potențial periculoasă. Pentru fiecare modificare, SII „e-ANSA” va salva în evenimentul jurnalizat modificarea efectuată. În consecință, sistemul informațional integrat va dispune de un instrument eficient, care va da posibilitatea de a efectua o analiză a comportamentului utilizatorilor.
2. Securitatea informațională va fi realizată prin intermediul unor module automate de generare a copiilor de rezervă a fișierelor și bazelor de date și aplicațiilor informatice aflate în producție. Administratorii de sistem vor dispune de posibilitatea de definire a politicii de generare automată a copiilor de rezervă.
3. Pentru asigurarea unui nivel adecvat al securității informaționale a SII „e-ANSA”, se consideră binevenită elaborarea și implementarea unei politici de asigurare a securității informaționale. Această politică va detalia totalitatea compartimentelor de securitate, rolurile drepturile și obligațiile fiecărui actor al sistemului informațional. Politica de securitate va fi adusă la cunoștința fiecărui utilizator și semnată de acesta. Fiecare utilizator va cunoaște obligațiunile de serviciu în materie de respectare a securității informaționale și totalitatea procedurilor formale pe care trebuie să le respecte în strictă concordanță cu politica de securitate.
4. Pentru asigurarea veridicității informației se va crea o politică care va defini mecanismele de validare a informației introduse în cadrul sistemului informațional sau extrase din acesta.
5. Veriga cea mai sensibilă la risc în sistemul de securitate este factorul uman. Din aceste considerente, instruirea personalului la capitolul însușirii metodologiei rezistenței la amenințări informatice este un element foarte important.

ANSA va dispune sau va contracta personal calificat pentru efectuarea auditului securității informaționale, verificării și instruirii continue în materie de asigurare a securității informaționale.

1. **Încheiere**
2. Prezentul Concept al sistemului informațional integrat „e-ANSA” descrie principalele aspecte organizaționale, metodologice și tehnologice în conformitate cu care este concepută și va fi implementată realizarea unei soluții informatice performante, care ar asigura suportul informatic al subiecților implicați în procesele de gestiune a datelor aferente domeniului de siguranță a alimentelor pentru informatizarea proceselor de trasabilității a întregului lanț valoric al produselor alimentare după principiul „de la fermă la furculiță”.

Este stabilit cadrul general și locul unui astfel de sistem în sistemul de guvernare electronică. A fost aleasă soluția optimă, care corespunde standardelor în domeniu și nivelului actual de dezvoltare a guvernării electronice în Republica Moldova.

Implementarea SII „e-ANSA” va contribui la sporirea productivității sectorului agroalimentar, asigurarea sănătății animalelor și creșterea calității produselor alimentare. Valorificarea potențialului TIC și implementarea conceptelor moderne de schimb de date implementate în SII „e-ANSA” vor îmbunătăți calitativ activitatea ANSA și va facilitata accesul la date și investițiile în economia Republicii Moldova.